Predstavljen projekat podrške socijalnom preduzetništvu\nTanjug 10. marta 2020. 10:57\nBEOGRAD – Regionalni Dunavski projekat podrške preduzetnicima i firmama koje deluju kroz oblast socijalnog preduzetništva obuhvatiće edukaciju, razmenu iskustava, takmičenje i predstavljenje najboljih ideja investitorima, rečeno je danas prilikom predstavljanja projekta „Finance4SocialĆange“ u Privrednoj komori Srbije.\nSocijalno preduzetništvo u EU zapošljava 13,6 miliona ljudi a u Srbiji sa više oko 1.200 firmi stvara dva posto BDP-a, rekla je viši savetnik u PKS Svetlana Jovanović.\nDodala je i da je na osnovu istraživanja utvrđeno da ovaj sektor problem ograničenog pristupa izvorima finansiranja zbog neizvestnosti i rizika u poslovanju.\nU projektu koji podržava EU je 14 partnerskih institucija iz više podunavskih zemalja od Nemačke do Rumunije a PKS kao jedna od njih je tu da bi doprinela razvoju ovog sektora u Srbiji.\nMenadžer projekta iz specijalizovane agencije za razvoj privrede Ministarstva ekonomije Mađarske (IFKA) Majkl Nagorkin rekao je da će kroz projekat biti razvijene zajednička ali i nacionalne strategije za razvoj socijalnog preduzetništva što bi onda mogli da koriste donosioci odluka.\nDodao je da je značajno da se shvati kako socijalno preduzetništvo iz delokruga ministarstava koja se bave socijalnim pitanjima treba da pređe u ministarstva privrede i ekonomije, i naglasio kako će kroz projekat biti osnažene kompanije da sredstva za investitranje traže i kod banaka i privatnih investitora a ne samo iz javnih finansija.\nEkseprt za socijalne inovacije sa Univerziteta u Hajdelbergu Georg Krlev rekao je da će edukacije tokom projekta biti online ali i ofline – u neposrednom kontaktu sa socijalnim preduzetnicima, od kojih očekuje i ideje za socijalne inovacije.\nNaglasio je da je cilj da se pomogne u preciznom merenju ovakvog preduzetništva na društvo kako bi zatim taj uticaj bio što bolje i jasnije predstavljen investitorima kada se traže ulaganja.\nOn je istakao i značaj upoznavanja preduzetnika u ovom sektoru u čitavom dunavskom regionu i stvaranja mreže kako njih tako i potencijalnih investitora.\nAdrian Fuks iz austrijske Agencije za finansiranje socijalnog preduzetništva (FASE) vodiće takmičarski deo u projektu koji će okupiti 300 preduzetnika iz Dunavskog regiona.\nKako je rekao posle edukacija od 300 preduzetnika biće izabrano četiri firme sa najboljim idejama koje će biti podržane da se na najbolji način predstave potencijalnim investitorima i drugim zainteresovanima za ulaganje.\nTako će povećati šanse da dobiju sredstva za investicije u svoje projekte socijalnog preduzetništva, rekao je on.\nPKS prve obuke i edukacije u socijalnom preduzetništvu u Srbiji u okviru ovog Interreg projekta planira za april i maj ovde godine, a nacionalni deo takmičenja biće prema najava održan do kraja ove godine.


Podrška koncesionarima u TK – Biznis.ba\nNaslovnaBiHPodrška koncesionarima u TK\nobjavljeno 08. avg 2019. u 15:15\nDirektor ”Rudara” d.o.o Tuzla Asmir Kadrić smatra da su ovakvi susreti za pohvalu.\n– Saradnja vlasti i privrede je poželjna da bi se došlo da željenog ambijenta – naveo je Kadrić.\n– Da nema šanse da bude do Ministastva kada je u pitanju izdavanje bilo kakve dozvole, uvjerenja ili saglasnosti. To će u narednom periodu biti još bolje, a koncesionari su zadovoljni radom u ovom ministarstvu – rekao je Hasić.\n– Ja sam sugerisao da probleme koji oni smatraju da imaju dostave u Ministarstvo kako bi to trebalo izgledati, a mi ćemo uputiti inicijativu, jer je to zakon federalnog nivoa, da se olakša ljudima koji rade u teškim uslovima i pune budžet Tuzlanskog kantona – istakao je ministar.\n– Ležišta nisu iste geneze, nisu istog litološkog stanja s aspekta kvalitete, pa da idemo u tom pravcu da rasteretimo privredna društva koja imaju ležišta visinom koncesione naknade, da ležišta koja imaju manje tržišne uslove budu jefitnija – naglasio je Kemal Hasanović, uime JATA group d.o.o Srebrenik.


Home // Lokali // Klubovi // BitefArtCafe\n3.8333333333333 1 1 1 1 1 1 1 1 1 1 Rating 3.83 (9 Votes)\nPosle 13 godina BitefartCafe se preselio na novu lokaciju – sada se nalazi na mestu nekadašnjeg kluba Bardova. Enterijer je drugačiji pre podne kada klub radi kao kafić i noću, kada je akcenat na svirkama, koncertima i klupskoj atmosferi. Na dnevnom meniju kluba nalaze se mnogobrojne vrste kafe i ceđenih sokova, a u ponudi je i doručak. Od popodneva, kako kaže vlasnik Miša Relić, akcenat je na koktelima i prepoznatljivom BitefartCafe muzičkom programu. Radno vreme je od 9 do jedan sat posle ponoći, odnosno četvrtkom, petkom i subotom do četiri.\nBitefArtCafe - INFO\nmobilni: 063 594 294, 063 594 054


Lajčak: Bez formiranja SZO nema dogovora i normalizacije odnosa Beograda i Prištine | Insajder\nLajčak: Bez formiranja SZO nema dogovora i normalizacije odnosa Beograda i Prištine\nU intervjuu za RTS, Lajčak je rekao da Brisel ne može da prihvati slovo ustava kao "crvenu liniju", jer nema prostora za dijalog ako se Beograd drži svog, a Priština svog ustava.\nLajčak, koji danas završava dvodnevnu posetu Beogradu, gde je došao iz Prištine, rekao je da pretpostavlja da smo sada bliže formiranju ZSO pošto je u procesu ka sveobuhvatnom sporazumu o kojem dve strane pregovaraju "jasno naznačeno da Zajednica mora da se formira, prema sporazumima potignutim 2013. i 2015. godine".\n"U Prištini sam imao brojne sastanke, a poruka sa svih njih je da ono što je potpisano mora da se sprovede, tako da će ZSO biti na agendi po planu", rekao je Lajčak.\nDodao je da EU ne želi da unedogled produžava taj proces i da "veruje da posle dest godina treba da se dođe do kraja".\n"Dogovori su tu, sledeće je usvajanje Statuta koji definiše parametre Zajednice. Statut će definisati šta je ZSO, a to je na dvema stranama, nije na EU da odlučuje i nameće. Nama je važno da to bude u skladu sa međunarodnim pravom i pravnim tekovinama EU", rekao je specijalni predstavnik EU.\n"Postoje brojni zaključci Evropskog saveta koji jasno povezuju ovaj proces sa budućnošću evrointegracija. U jednom od pregovračkih poglavlja, poglavlju 35, jasno se govori o normalizaciji odnosa. Postoji toliko formalnih veza, želim da vidim i verujem da napredak u dijalogu automatski znači, ili bi trebalo da znači, vidljiv napredak i na evropskom putu Srbije", dodao je Lajčak.\n"Sastanak u Vašingtonu i potpisani dokument dali su pomešanu sliku. Ima napretka kao to što je srpska strana pristala da se premesti u nove prostorije na prelazu Merdare koji je izgradila EU. Sa druge strane, preuzete su individualne obaveze koje su u suprotnosti sa zajedničkim stavom EU kao kada je reč o Jerusalimu", rekao je Lajčak.


„ZREPOK“ PROSLAVIO OSAM GODINA RADA: Žele da Zrenjanin bude bolje mesto za život – Zrenjanin\n„ZREPOK“ PROSLAVIO OSAM GODINA RADA: Žele da Zrenjanin bude bolje mesto za život\nČlanovi „Zrenjaninskog poslovnog kruga“ (ZREPOK) ostvarili su mnogo značajnih rezultata, realizovali više projekata, sproveli akcije iz raznih oblasti sa ciljem da naša sredina bude poželjno za život i rad. Danas su proslavili sve uspehe, koje su nizali tokom osam godina postojanja, svečanošću u Hotelu „Vojvodina“.\nPonosno su istakli da je „ZREPOK“ postao jači za jednog člana, kada im se pridružio Željko Isakov, vlasnik i direktor firme „Isco“. Ova kompanija uspešno posluje u Zrenjaninu od 1992. godine, a bavi se poslovima međunarodne špedicije, logistike, od 2011. inžinjeringom, izgradnjom proizvodnih logističkih objekata, kao i poslovima konsaltinga i dovođenja stranih kompanija u Srbiju. Više puta je nagrađivana na osnovu privredne i društvene delatnosti.\n– Rodio sam se u Zrenjaninu i mladost sam proveo ovde. Priroda mog posla je takva da često putujem po svetu i svuda sam imao šansu da ostanem i razvijam svoj posao, ali me je uvek nešto vraćalo Zrenjaninu. Pre 25 godina sam osnovao preduzeće i bilo je teško probijati se u onom vremenu, ali smo zaposlili ljude koji vole da rade i što nas je bilo više, bili smo uspešniji. Tako je i sa „ZREPOK“-om, i drago mi je što su odlučili da prošire svoje članstvo i pozovu me u tim da svojim iskustvom i radom doprinesem da nam svima bude bolje, sagledamo probleme ovog grada, analiziramo ih i ponudimo kvalitena rešenja – naveo je Željko Isakov.\nPrilikom osnivanja udruženja, članovi „ZREPOK“-a odlučili su da okupljaju kvalitetne pojedince koji dele uverenje da Grad Zrenjanin samo udruženim naporima istaknutih ljudi može postati mesto poželjno za život i rad. Tom prilikom Skupština „ZREPOK“-a ustanovila je priznanje „Povelja prijateljstva“. Ovo priznanje dodeljuju svake godine ljudima za koje smatraju da su uspešni i ugledni pojedinci, ostvareni u profesiji koju obavljaju i uvaženi u ovoj sredini. Ove godine „Povelja prijateljstva“ dodeljena je Romanu Bugaru, direktoru „Vojvođanskog simfonijskog orkestra“ i osnivaču Zrenjaninske filharmonije.\nRoman Bugar (levo) i Goran Kovačević, član “ZREPOK”-a i direktor kompanije “Gomex” (desno)\nRoman Bugar je izrazio zadovoljstvo što je dobio „Povelju prijateljstva“ od ljudi koji su najuspešniji u svojim poslovima u Zrenjaninu i u celoj Srbiji. Kako je rekao, ovo priznanje je „vetar u leđa“ svim članovima Zrenjaninske filharmonije i nastaviće da zrenjaninskoj publici priređuju koncerte. Takođe je naveo da se nada tesnoj saradnji sa „ZREPOK“-om i njegovim članovima pojedinačno. Dragoljub Bjeloglav, predsednik „ZREPOK“-a je naglasio da će se baviti predlozima kako da ova sredina bude bolja i smatra da sa Gradskom upravom mogu imati dobru saradnju.\nDragoljub Bjeloglav, predsednik “ZREPOK”-a i osnivač “BB company” i “Persu” marketa\nProslavi su prisustvovali gradski čelnici, direktori ustanova i preduzeća, novinari za čiji užitak su se pobrinuli članovi Zrenjaninske filharmonije.\n← FOTO-GALERIJA: Plivanje za Časni krst\nNA BOGOJAVLJENJE U ZRENJANINU: Vitezovi iz Zrenjanina i regiona plivali za časni krst →


Istinomer tajmlajn: Slučaj Miladin Kovačević | N1 Srbija\nKo je, zašto i po čijem naređenju Kovačeviću izdao dokumenta uz pomoć kojih je pobegao iz SAD, da li su vicekonzul i konzul to mogli da urade samostalno, da li je neko iz Beograda to naredio, kakve su veze Vuka Jeremića sa ovim slučajem, kada je Snežana Malović imala, a kada nije imala pojma o ovom slučaju, te koja je bila uloga Slobodana Homena u prikrivanju istine u slučaju Kovaćević, možete čitati u najnovijem izdanju Istinomer Amnezije.\nNaročito je interesantna odbrana koju su u medijima plasirali roditelji Miladina Kovačevića potencirajući konstantno jevrejsko poreklo pretučenog Štajnhauera i zaveru protiv Srba i Srbije.\nZa više informacija o projektu Istinomer Amnezije pročitajte ovde.\nŠef diplomatije je u to doba bio Vuk Jeremić!\nKoliko se sećam,šef Diplomatije je u ono vreme bio Dačić (nažalost) i to je jedna u nizu neoprostivih grešaka "žutog" Tadića i bratije,što su to dozvolili!Jednako su krivi i "Žuti" i SPS (ružnog li imena)!A što se Dačića tiče,to me uopšte ne iznenađuje voli čovek kofere,aktovke...Eh,LUSTRACIJA,LUSTRACIJA.\nKoliko dece poreskih obveznika u Srbiji nema pare da studira ni u Srbiji a kamoli u Americi? Šta je država uradila da refundira novac dat za odštetu od M. Kovačevića? Iz kakve je porodice Kovačević kada su u stanju da u roku od nekoliko dana uplate kauciju od 100 000 dolara a posle plate advokata Borovića koji ne spada u jeftine? Možda je pretučeni mladić iz uticajne porodice ali ostaje pitanje iz kakve je porodice Kovačević kada je sve ovo moguće. Inače, čak i dobijanje sportske stipendije za SAD povlači postojanje određenih veza ne samo sa establišmentom u Srbiji nego i u Americi. Ove odgovore građani Srbije na žalost neće dobiti nikada. Spekulacije roditelja M. Kovačevića o jevrejskoj zaveri spadale bi u domen smešnog da sve ovo nije tragično. Inače, u istoj Americi studiralo je mnogo Srba čak i u vreme najveće satanizacije Srba bez ikakvih problema ali su studirali i nisu sedeli po noćnim klubovima a danas su uspešni i situirani građani Amerike.


::: ekapija - Imidž kompanije diktira adresu :::\nImidž kompanije diktira adresu Četvrtak, 24. 11. 2011.|16:35 | Izvor: eKapija en de Imajući u vidu da je tržište poslovnih prostora danas daleko sofisticiranije nego 2004. kada je sagrađena i prva moderna poslovna zgrada, sa istekom inicijalnog petogodišnjeg ciklusa zakupa prirodno su veći i kriterijumi i očekivanja zakupaca. Naime, usled pada cena zakupa i odsustva novih projekata, kompanije se odlučuju da iskoriste upravo ovaj momenat na tržištu i presele ili prošire svoje poslovanje u nekoj od modernih poslovnih zgrada u okviru istih budžeta.\nSazrevanje tržišta i ulazak novih stranih kompanija diktira i sam pristup investitora prema novim zakupcima. Među najvažnijim stvarima koje se ističu su i dalje lokacija, prihvatljiva cena, dobra infrastruktura, mogućnost parkinga ili garaže i, sa pravne strane, fleksibilni ugovori o zakupu. Novi Beograd kao nova centralna poslovna zona se s toga prirodno nametnuo kao najčešći, ako ne i prvi izbor većine kompanja. U trendu sve većih očekivanja zakupaca, sve je prisutniji i momenat imidža samog poslovnog objekta i percepcija lokacije iz ugla klijenata kompanije koja se odlučuje za svoje novo sedište. Jedna od trenutno najboljih poslovnih zgrada na tržištu, koja je već sedište mnogih renomiranih stranih i domaćih kompanija je svakako "Blue Center", kao idealan spoj izuzetne lokacije, kvaliteta prostora koji nudi apsolutnu fleksibilnost zakupcima kao i tehničkih standarda zgrade apsolutne A klase.\nLociran u centralnom novobeogradskom bulevaru, u neposrednoj blizini autoputa E 75, na samo 10 minuta od centra grada i na oko 20 minuta od Beogradskog aerodroma, "Blue Center" ne samo da predstavlja adresu dobrog korporativnog imidža već i u praktičnom smislu nudi svojim zakupcima prostor koji odlikuje odlična povezanost, vidljivost, otvoren i zatvoren parking prostor koji kapacitetom pokriva i potrebe zakupaca i potrebe njihovih klijenata. Smešten preko puta "Palate Srbije" uz neponovljivi pogled na zelenilo i renoviranu fontanu nudi i mogućnost lakog prepoznavanja adrese i onima kojima Novi Beograd sa svojim bulevarima još uvek izgleda zbunjujuće. "Blue Center" pruža potpunu slobodu osmišljavanja idealnog poslovnog okruženja koje će odgovarati korporativnom imidžu date kompanije i tipu poslovanja, uz maksimalnu iskorišćenost prostora i udobnost zaposlenih. S tim u skladu, investitor "Bluehouse" je otišao i korak dalje u cilju olakšanja i ubrzanja preseljenja koje je neretko dug i stresan proces za samu kompaniju. Naime prostor je praktično priveden nameni, jer u startu ima spuštene plafone sa ugrađenim osvetljenjem i termotehničkim instalacijama, dupli pod sa ravnomernim rasporedom podnih priključnih kutija, sa priključcima za elektroenergetske instalacije i strukturnu kablovsku mrežu. Opremljene server sobe sa izvedenom strukturnom mrežom kategorije 6, odabrani su kao standard opremljenosti. Kao ekskluzivnog zastupnika za izdavanje, investitor je odabrao vodeću međunarodnu konsultantsku kuću za nekretnine "CB Richard Ellis", koja vodi celokupan proces izdavanja poslovnog i maloprodajnog prostora, pružajući zakupcima maksimalnu podršku u odabiru pravih prostornih rešenja i povoljnih komercijalnih paketa.\n"CBS International" posredovao u 60% transakcija na tržištu poslovnih prostora\nnekretnine A klase


Proizvođači i dobavljači štampanih plastičnih kartica - fabrička cijena - ZHENGDAFEI\nKartice sa štampom od plastike sa fabričkom cenom od PVC kartice mogu se koristiti za različite namene, kao što su članska kartica, VIP kartica, vizit karta, diskontna kartica, poklon kartica i još mnogo toga. Nudimo razne mogućnosti štampanja za naše kupce koji žele izgraditi pametnu karticu koristeći redovnu karticu, ...\nŠtampane plastične kartice za nagradu s fabričkom cenom\nKartica za nagradu PVC-a mogla bi se koristiti za razne namene, kao što su članska karta, VIP kartica, poslovna kartica, diskontna kartica, poklon kartica i drugo.\nPružamo različite opcije štampanja za naše kupce koji žele izgraditi pametnu karticu koristeći redovnu karticu, sa čipom ili magnetnom trakom ili QR kodom ili Barcode-om kako biste kreirali pametnu karticu u budžetu.\nKreditna kartica veličina kartice plastične nagrade, prilagođena kartica nagrade, Visoka kvaliteta OEM nagradna kartica s fabričkom cenom.\nPlastična specifikacija kartica za nagradu:\nPlastične kartice za nagradu\n85,5 x 54 mm (veličina kreditne kartice) ili prilagođena\n0.3mm / 0.5mm / 0.6mm / 0.76m / 0.84mm ili prilagođeni\n(0.76mm je veličina CR80. Kao i kreditna kartica.)\nSlobodan dizajn prema vašim zahtevima\nUzorak može biti besplatan, samo treba da podnesete naknadu za isporuku.\n5-8 radnih dana zavisi od količine\nPAYPAL, T / T, Western Union, MoneyGram, Alibaba Trgovinsko osiguranje, gotovina itd\nKlub, posjeta, promocija, oglašavanje, preduzeća, banka, saobraćaj, osiguranje, super marketing, parking, škola, kontrola pristupa, bolnica, biznis, izložba, organizacija, vlada, kampus, zabava, upravljanje bibliotekama itd.\nŠtampanje od svile\nLasersko zlato sa toplim žigom, Lasersko srebrno žarenje\nZlatno / srebrno štampanje\nSjajni / mat / matirani završni sloj\nHi-co / Lo-co magnetna traka\nŠtampanje pojedinačnog broja\nUV broj za utiskivanje\nShenzhen Zhengdafei Smart Card Co, Ltd može napraviti prilagođene štampane plastične kartice za nagradu za prilagođeni program nagrada. Napravite vizuelno atraktivnu kartu za nagradu kako biste bili sigurni da se vaši kupci dobro sećaju vaše kompanije.\nHot Tags: štampane plastične kartice za nagradu, proizvođači, dobavljači, fabrika, veleprodaja, jeftina, prilagođena, niska cijena


Titula u Kicbilu za Filipa Kolšrajbera\n– August 8, 2015Posted in: ATP/WTA\nNemački teniser Filip Kolšrajber osvojio je svoju šestu ATP titulu, pošto je u finalu turnira u Kicbilu (Austrija, ATP 250 serija, šljaka) bio bolji od Pol-Anri Matjea sa 2-1, po setovima 2-6, 6-2, 6-2. Ovo je Kolšrajberu prva titula posle 15 meseci. Zanimljivo je reći da je Kolšrajber prvi Nemac koji je pobedio na ovom ATP turniru. Sa druge strane, Francuz je u Kicbil došao kao 109. na ATP listi i uspeo je da izenenadi dosta bolje plasiranih tenisera. On je igrao prvo ATP finale od 2009 kada je poražen u Hamburgu od Nikolaja Davidenka. Poslednju titulu Matje je osvojio u Gštadu, sada već davne 2007. kada je u finalu porazio Andreasa Sepija.\nFrancuz je u prvom setu dva puta oduzeo servis Nemcu, pa je taj deo igre dobio sa 6-2 nakon samo 30 minuta tenisa. U nastavku meča Kolšrajber je bio taj koji je bio bolji i koji je diktirao tempo igre, pa je uz ukupno četiri brejka, preokrenuo rezultat i osvojio titulu u Austriji.\nZahvaljujući tituli Filp Kolšrajber će napredovati za 11 pozicija pa će ponovo ući u najboljih 30, tačnije biće 28. teniser sveta. Veliki skok očekuje i finalistu Kicbila. Francuz će napredovati za 31 poziciju, pa će se u ponedeljak naći na 78. mestu ATP liste.


Oble kao oblice: Ovo niste znali, “Noblice” dnevno dosegnu visinu dva Mont Everesta · gradski.online\nOble kao oblice: Ovo niste znali, “Noblice” dnevno dosegnu visinu dva Mont Everesta\nKIKINDA- Ekipa portala Gradski.online nije propustila jedinstvenu priliku da se prošeta proizvodnim pogonima fabrike “Banini” i na licu mesta uveri kako nastaju čuvene “Noblice”, ali i ostali, prste da poližeš proizvodi. Imali smo šta da vidimo i čujemo. Pod snažnim utiskom onog što smo zabeležili u domu “Noblica”, nije nam preostalo ništa drugo osim komentara : “Apsolutno super ste ”.\nNaš domaćin je bio Branislav Topolić, direktor proizvodnje fabrike “Banini”. U maniru hodajuće konditorske enciklopedije, Topolić je izneo podatke koje mogu da se porede samo sa razoružavajućim ukusom “Noblica”:\n– Kada bi sve “Noblice” koje proizvedemo u toku dana naslagali jednu na drugu, one bi dosegle visinu dva Mont Everesta. U našoj fabrici nam je dovoljno oko 40 minuta da napravimo i upakujemo jednu “Noblicu”. Dnevno proizvodemo oko 18 tona “Noblica”- ispričao je direktor proizvodnje.\nSasvim smo sigurni da ni ovo niste znali. Kada bi se u dužini poređala dnevna proizvodnja tvrdog keksa, dobila bi se razdaljina između Kikinde i Beograda, a to je oko 130 kilometara. Direktor Branislav Topolić kaže da je ukupan kapacitet fabrike daleko veći i da su u stanju da proizvedu 70 tona ukusnih proizvoda. Menadžment stremi trosmenskog radu i maskimalnoj iskorišćenosti kapaciteta. Trenutno se u pogonima fabrike “Banini” proizvede oko 35 tona keksa i slanog programa. Bojan Knežević, generalni direktor kompanija „Jaffa Crvenka“ i „Banini“, potvrdio je da ova fabrika ima potencijal i da će, kako je rekao, nastojati da do naredne Olimpijade dopru na neka odabrana evropska tržišta:\n– U aprilu smo preuzeli “Banini”. Pokrenuli smo proizvodnu i zaposlili oko 200 radnika. Zadovoljni smo rezultatima, a očelujemo i rast prozvodnje- poručio je Knežević i izrazio zadovoljstvo što je “Trik” postala zvanična grickalica Olimpijskog tima Srbije. Kompanija “Jaffa” iz Crvenke je u aprilu, na aukcijskoj prodaji, kao jedini ponuđač, postala vlasnik “Baninija”. Imovinu konditorske industrije iz Kikinde u stečaju, kompanija “Jaffa” je kupila po početnoj ceni od 15 miliona evra, što je bila polovina procenjene vrednosti “Baninija”. Knežević je tada izjavio da je početna cena bila visoka. U suprotnom bi se, ocenio je on, za “Banini “ nadmetalo daleko više kupaca:\n– Zato i naša odluka da preuzmemo “Banini” nije bila laka. Strateška odluka rukovodstva naše kompanije je bila da realizujemo ovu akviziciju zato što verujemo u zajednički potencijal proizvoda “Jaffe” i “Baninija”- poručio je tada Knežević.\nPrethodnoZbog tehničke greške prilikom štampanja: Stižu novi oktobarski računi za vodu i kanalizaciju\nSledećeŽena praktična, skroz fantastična: Dovijamo se gore neko ikad, nestaje sistemska podrška države


Ove podatke iznela je gradska sekretarka za socijalnu zaštitu Nataša Stanisavljević na tribini "Uticaj pandemije na nasilje nad ženama u Srbiji" koja je održana u opštini Savski venac.\n- Želimo da uvedemo nultu toleranciju na nasilje i zbog toga ćemo se boriti da više nijedna žena u Beogradu i Srbiji ne trpi nasilje, bilo ono fizičko, mentalno ili seksualno. Takođe, želimo da ohrabrimo žrtve da prijave nasilje, kao i da apelujemo na sugrađane - komšije, prijatelje, rodbinu da takve primere prijave policiji jer nasilje nije privatna stvar - navela je Stanisavljevićeva i podsetila da prijave nasilništva mogu biti anonimne.\nPredsednik GO Savski venac Miloš Vidović istakao je da opština pruža besplatnu pravnu podršku za svoje sugrađanke koje su žrtve nasilja.\nOva tribina je početak kampanje Grada Beograda posvećene 25. novembru kada se obeležava Svetski dan borbe protiv nasilja nad ženama. U narednom periodu slične tribine biće upriličene i u ostalim prestoničkim opštinama.\nnasilje nad ženama Nataša Stanisavljević tribina Miloš Vidović GO Savski venac


Prvi Jahorinski planinarski maraton | Palelive.com\nPočetna Jahorina Prvi Jahorinski planinarski maraton\nPrvi Jahorinski planinarski maraton\nPrvi Jahorinski planinarski maraton biće održan na ovoj planini 28. avgusta, kada će i zvaničnici opštine Pale i grada Istočno Sarajevo svečano otvoriti planinarske staze na Jahorini i Ravnoj planini.\nDoček gostiju maratona i učesnika biti upriličen u subotu, 27. avgusta, nakon čega će u 11.30 časova početi trka za juniore dužine tri kilometra. Start glavne trke ukupne dužine 14 kilometara počeće u nedjelju, 28. avgusta u 11.30 časova, najavljeno je iz Planinarskog društva “Javorina” Pale.\nPredsjednik ovog planinarskog društva Mladen Lukić rekao je Srni da planinari već dvije godine rade na uređenju planinarskih staza koje su duge 39 kilometara, i to planinarske, izletničke, turističke i trim staze.\n”Očekujem da se na maratonu okupi što veći broj ljubitelja prirode i planinarskih organizacija”, istakao je Lukić.\nZa sve učesnike maratona organizovan je ručak u restoranu hotela “Bistrica” na Jahorini, a nakon proglašenja pobjednika biće svečano zatvoren maraton ispred hotela, uz prigodan zabavni program.\nSvi gosti i učesnici manifestacije mogu da rezervišu smještaj u planinarskom kampu na Jahorini, koji je besplatan, zatim u privatnom smještaju u vikend kućama ili u hotelima na Jahorini. Takođe, moguć je smještaj i u planinarskom domu “Stajna” na Romaniji.\nPlaninarsko društvo “Javorina” i Olimpijski centar “Jahorina”, zajedno sa ostalim sponzorima maratona, obezbijedili su simboličan nagradni fond za najuspješnije učesnike.\nPrethodni članakGrijanje skuplje 15 odsto\nNaredni članakOdličan start fudbalera “Romanije”


3,1 milion građana Srbije ispred računara | PC Press\n3,1 milion građana Srbije ispred računara\n22. septembar 2017. Marijana Pečić\nČinjenica je da živimo u tehnološki sve dominantnijem svetu, pa nam je danas za svakodnevno funkcionisanje potreban niz uređaja počevši od kompjutera, pametnih telefona i televizora. Statistički prikaz upotrebe informaciono-komunikacionih tehnologija u Srbiji dao je Republički zavod za statistiku. Prema njihovom istraživanju u Srbiji sve više domaćinstava koristi računare, a raste i broj domaćinstava koja poseduju televizore i mobilne telefone, saopšteno je danas.\nViše od 3,1 milion građana Srbije koristi svakoga dana računar. Računar poseduje 68,1% domaćinstava, što je 2,3% više nego prošle godine i za 3,7% više nego u 2015. U Beogradu računar ima 77,8% domaćinstva, u Vojvodini 66,2%, a u centralnoj Srbiji 65,3%. Prema istraživanju Republičkog zavoda za statistiku, smanjen je i jaz između gradskih sredina i drugih delova Srbije po broju računara, što pokazuje i godišnja stopa rasta zastupljenosti računara u gradskim sredinama koja raste 0,2%, dok je taj rast u ostalim delovima zemlje 6,7%. Prenosivi računar, laptop, ima 43,7% domaćinstava, 4,5 odsto više nego u 2016. a 4,7 odsto više nego u 2015. godini. Istraživanje je pokazalo i da 68% domaćinstava u Srbiji poseduje internet priključak, što je povećanje od 3,3% u odnosu na prošlu godinu. Internet priključak većinom poseduju domaćinstva koja imaju mesečni prihod veći od 600 evra, njih 96,8%. Naloge na društvenim mrežama ima 90,6% internet populacije, starosti od 16 do 24 godine. Istraživanje je pokazalo i da 100% preduzeća koristi računar u poslovanju, 80,4% poseduje web stranicu, a samo 9,3 plaća Cloud servise.\nMobilni telefon koristi 92,6% građana, što je više nego 2016. za 0,4%. I broj domaćinstava koja imaju mobilni telefon je u blagom porastu u odnosu na prošlu godinu, kada je mobilni telefon imalo 90,2% porodica, a sada njih 90,5%. U Srbiji i 99,6% domaćinstava poseduje televizor, što je više nego prošla godine, kada je televizor imalo 97,8% domaćinstava. Istraživanje Republičkog zavoda za statistiku je sprovedeno januara ove godine u 2.800 domaćinstava, među isto toliko pojedinaca i u 1.655 preduzeća.\nTagovi: korišćenje, Mobilni telefoni, Računari, RZS, statistika, Televizori\n← Nosivi zvučnici za vrat\nLondonske vlasti neće obnoviti Uber-ovu licencu za rad →


KOSOVO JE KLJUČNO PITANJE: Borel će morati tri sata da odgovara na pitanja evropskih poslanika, a stav o DIJALOGU BEOGRADA I PRIŠTINE glavna tema\nMIHAJLO JE ZNAO DA JE BOLESTAN, ALI NIJE HTEO DA ODUSTANE: Otišao je na 26\t892\npitanje podobnosti novog šefa evropske diplomatije\n05.10.2019. 16:54h 05.10.2019. 16:54h\nImenovani šef evropske diplomatije Žozep Borel odgovaraće u ponedeljak pred Spoljnoplitičkim odborom Evropskog parlamenta na niz pitanja evropskih poslanika, koji će razmatrati njegovu podobnost i spremnost da preduzme jednu od najvažnijih EU funkcija, a poslanici će od njega tražiti da se izjasni i o dijalogu Beograda i Prištine.\nTokom tročasnovnog ispitivanja (hearing), dosadašnji španski ministar spoljnih poslova biće, naime, upitan i za planove kada je reč o rešavanju "kosovskog pitanja", odnosno o nastavku dijaloga Beograda i Prištine, saznaje se u izvorima iz Evropskog parlamenta.\nUkoliko bude dobio "zeleno svetlo" Evropskog parlamenta, Borel će, između ostalog, preuzeti i ulogu glavnog EU posrednika u dijalogu Beograda i Prištine.\nEU SE AKTIVNO UKLJUČUJE U REŠAVANJE KOSOVSKOG PITANJA: Brisel imenuje specijalnog izaslanika za dijalog o normalizaciji\nBRNABIĆEVA POSLE SUSRETA U ŠPANIJI: Borel je odličan kandidat za visokog predstavnika EU\nŽozep BorelKosovo i MetohijaKiMdijalog Beograda i Prištineevropski poslaniciposlanici evropskog parlamentapitanje Kosovaproblem Kosovaproblem KiMšef evropske diplomatije


Patrijarh Pavle: Da se vrati mir za sve na Kosovu\nPatrijarh srpski Pavle izrazio je danas nadu da će medjunarodna zajednica, "zajedno sa Srbima i Albancima", učiniti sve kako bi se "mir konačno vratio na Kosovo i Metohiju".\nKako je objavljeno na sajtu Srpske pravoslavne crkve, patrijarh Pavle danas je razgovarao sa specijalnim izaslanikom generalnog sekretara UN Martijem Ahtisarijem. Poglavar SPC je ocenio da je važno da se Ahtisari i njegovi saradnici što bolje upoznaju sa stanjem u Pokrajini, i da razgovaraju sa predstavnicima manjina na Kosovu.\n"Mi se molimo Bogu za mir, pravdu i slobodu za sve, za Srbe, za Albance i sve druge podjednako. Nadamo se da ste i Vi ovde kao ljudi dobre volje, koji che pomoći da se uspostave mir, pravda i sloboda", rekao je patrijarh srpski.\nPoglavar SPC je Ahtisariju preneo da je od 1999. godine sa Kosova i Metohije proterano 250.000 Srba i drugih nealbanaca, da je uništeno 115 crkava i manastira i ocenio da je to najveće etničko čišćenje "izvršeno u 'miru' u celoj savremenoj svetskoj istoriji".\nSpecijalni izaslanik generalnog sekretara UN rekao je da se već upoznao sa teškim životom monaške zajednice Visokih Dečana i da je već razgovarao sa episkopom lipljanskim Teodosijem. Ahtisari je kazao da mu je namera da sa UNMIK-om "otvori" kosovsko društvo kako bi sve zajednice mogle da žive slobodno.\n"Moj je utisak da je manastir Dečani jedno mesto koje je preživelo. Jedini pozitivan primer u sadašnjoj situaciji. Nalog i instrukcije generalnog sekretara UN, kao i zemalja angažovanih u Kontakt-grupi su da se obezbedi zaštita svih zajednica i kulturnog nasledja", kazao je Ahtisari.\nMitropolit crnogorsko-primorski Amfilohije, koji je bio na sastanku, rekao je da će se, ukoliko Kosovo i Metohija postane nezavisno, Srbima "dogoditi katastrofa" koja se dogodila i Grcima u Maloj Aziji, posle Prvog svetskog rata. Vladika Amfilohije kazao je da medjunarodne snage ne mogu stalno ostati na Kosovu, ali da medjunarodna zajednica mora da nadje način da se prognani vrate u Pokrajinu. Mitropolit crnogorsko-primorski zatražio je zaštitu za sve pravoslavne svetinje, ali je ocenio da će one propasti ako ne bude naroda oko njih.\n"Rezolucija 1244 UN i njena puna implementacija mogu doprineti iznalaženju modela za budući status Kosova i Metohije. To rešenje je jedino realno i može doneti mir ne samo Kosovu i Metohiji i Srbiji, nego čitavom Balkanu", rekao je vladika Amfilohije.


Zakonske novosti koje ove godine očekuju privredu i građane | 013 info\nZakonske novosti koje ove godine očekuju privredu i građane\nE-kapija/Tanjug\tPet, 03/01/2020 - 19:18\nNovi paket poreskih zakona, kao i izmene i dopune postojećih, koje je Skupština Srbija usvojila početkom decembra prošle godine, stupile su na snagu od 1. januara 2020, dok se početak primene određenog broja donetih zakona očekuje tokom godine.\nNa listi su brojna zakonska rešenja poput Zakona o porezu na dobit pravnih lica, o porezima na imovinu, na upotrebu, držanje i nošenje dobara.\nZa privredu je možda i najznačajnije što jedan paket zakonskih mera podrazumeva smanjenja nameta na rad. U pitanju je povećanje neoporezivog dela zarade sa 15.300 na 16.300 dinara, kao i smanjenje stope doprinosa na teret poslodavca sa 12 na 11,5 odsto. Time se ukupno opterećenje zarada smanjuje sa 62 na 61 procenat.\n"Osim toga je uveden čitav niz podsticajnih mera koje se tiču zapošljavanja novih i novonastanjenih lica. Time ćemo pospešiti zapošljavanje mladih ljudi tokom 2020. godine", kaže državna sekretarka u Ministarstvu finansija Slavica Savčić.\nNa snagu stupaju poreske olakšice koje se odnose na kompanije koje povećavaju broj zaposlenih ili ona preduzeća koja zapošljavaju lica koja nisu bila u radnom odnosu tokom 2019. godine. Postoje i podsticaji za građane Srbije koji žive u inostranstvu, a ukoliko se vrate i zaposle u Srbiji. Za njih je predviđeno smanjenje osnovice za obračun poreza i doprinosa od 70 odsto u periodu od pet godina.\nUkidanje poreskih prijava za građane takođe je jedna od novina koja stupa na snagu. Zatim, svi poslovi koji budu zaključeni kod notara, automatskom razmenom podataka biće prosleđeni u lokalna poreska odeljenja, što će građanima, kaže, uštedeti vreme i novac.\nNa listi novih zakonskih rešenja koja stupaju na snagu u 2020. godini su i Zakon o izvršenju i obezbeđenju, kojim se uvodi anonimno i elektronsko javno nadmetanje za nepokretnosti koje se prodaju u izvršnom postupku.\nZakon o alternativnim investicionim fondovima primenjivaće se od 19. aprila, a donosi nove mogućnosti finansiranja, ali i srednjih preduzeća u vidu "crowdinvesting"-a odnosno grupnog finansiranja kroz koje veći broj investitora ulaže manje sume novca.\nOd 1. jula kreće primena Zakona o javnim nabavkama koji bi trebalo da donese efikasnije sprovođenje postupaka javnih nabavki, smanjenje troškova i administrativnog opterećenja i naručioca i ponuđača, veće učešće malih i srednjih preduzeća u postupcima javnih nabavki...


Završena posjeta ekspertske misije za oblast pravosuđa | EUME\nNaslovnica Info Press info Završena posjeta ekspertske misije za oblast pravosuđa\nZavršena posjeta ekspertske misije za oblast pravosuđa\nU Podgorici je danas održan završni sastanak ekspertske misije u oblasti pravosuđa koja je boravila u Crnoj Gori od 18. marta.\nCilj misije, koju su činili nezavisni eksperti iz država članica Evropske unije (Austrije, Njemačke i Italije) bilo je razmatranje funkcionisanja informacionog sistema PRIS, stanja u oblasti sudske statistike, kao i rada i kapaciteta Sudskog i Tužilačkog savjeta.\nTokom trodnevne posjete Crnoj Gori, eksperti država članica su imali sastanke s predstavnicima relevantnih crnogorskih institucija, i to Ministarstva pravde, Vrhovnog državnog tužilaštva, Sudskog i Tužilačkog savjeta.\nSastanci su omogućili direktnu razmjenu informacija predstavnika crnogorskih institucija sa ekspertima država članica o konkretnim pitanjima iz ovih oblasti.\nZatvarajući sastanak, generalna direktorica za evropske poslove u MVPEI Snežana Radović je istakla da je ekspertska misija bila prilika da zajedno s kolegama iz EU sagledamo ostvareni napredak u oblasti pravosuđa, te identifikujemo polja u kojima je potrebno dalje unapređenje. Istakla je očekivanje da će nalazi ekspertske misije posvjedočiti o posvećenosti Crne Gore reformama u oblasti pravosuđa, dostizanju evropskih standarda u oblastima koje pokrivaju ove ekspertske misije, kao i samom procesu evropske integracije.\nPredstavnik Delegacije Evropske unije u Crnoj Gori, Alberto Kamarata, zahvalio je crnogorskim kolegama na odličnoj saradnji tokom misije koja je samo jedan dio intenzivnog dijaloga sa Crnom Gorom. Kamarata je zaključio da će nalazi eksperata pomoći u identifikovanju oblasti u kojima je ostvaren napredak, kao i onih oblasti koje iziskuju dodatne napore.


Problemi sa ADSL-om zbog oštećenja optike u Hrvatskoj - SodaLIVE.ba / Već drugu deceniju zajedno!\nProblemi sa ADSL-om zbog oštećenja optike u Hrvatskoj\nU proteklih sedam dana korisnici ADSL usluge BH Telecoma u nekoliko navrata osjetili su poteškoće sa konekcijom, a prema riječima Nađe Lutvikadić, glasnogovornice ove kompanije, otežan saobraćaj izazvan je oštećenjem u optičkoj proceduri nadprovajdera, u mjestu Bošnjaci u Hrvatskoj.\n“Otežan saobraćaj se odvijao u četiri termina kada BH Telecom ostaje bez 70 posto svojih kapaciteta internet saobraćaja”, rekla je Lutvikadićeva.\nDo problema sa konekcijom je u dolazilo u četiri približno ista vremenska termina, a razlog tome su radovi na infrastrukturi u Hrvatskoj.\n“U istom terminu se na određenoj lokaciji u Hrvatskoj izvode radovi na lokalnoj infrastrukturi koji izazivaju prekid optičkog kabla. BH Telecom odmah reagira kontaktirajući nadprovajdera radi sanacije”, rekla je Lutvikadićeva.\nNa pitanje šta se u ovakvoj situaciji preporučuje korisnicima, strpljenje ili pronalazak alternativnog internet priključka, Lutvikadićeva je rekla da s obzirom na navedeno obrazloženje i objektivan problem izazvan na drugom terenu, BH Telecom može samo istaći da je do sada imao samo pozitivne kritike korisnika u vezi ADSL usluge.\n“Nije nam u interesu da nam korisnici imaju lošu konekciju te molimo za strpljenje s obzirom da problem nije nastao našom greškom, odnosno, nije u direktnoj nadležnosti BH Telecoma. Predstavnici BH Line-a i Centra za odnose sa operatorima su u dnevnoj komunikaciji sa kolegama iz Hrvatske kako bi se što hitnije rješio pomenuti problem”, rekla je Lutvikadićeva.\nizmuciii seee jaa radii njihhh -.- !\n.. Ajde.. valjda se brzo sve sredi 😀


Evropsko vijeće | Najnovije današnje vijesti s Al Jazeere\nVarhelyi: Proširenje garancija mira i stabilnosti Zapadnog Balkana\nPolitika proširenja EU je jedina garancija mira, stabilnosti i prosperiteta regije.\nKosovo zvanično podnijelo zahtjev za članstvo u Vijeću Evrope\nZa prijem u članstvo u Vijeću Evrope potrebna je dvotrećinska većina glasova zemalja članica.\nVanredni samit EU-a posvećen Ukrajini krajem maja\nPosljednji vanredni samit Evropske unije posvećen Ukrajini održan je 24. februara, na dan kada je Rusija pokrenula otvoreni napad na Ukrajinu.\nRusija više neće sudjelovati u Vijeću Evrope\nPaneuropska organizacija, koju čini 47 zemalja, sankcionirala je Rusiju i 2014. godine, nakon aneksije Krima.\nLideri EU se dogovorili o sankcijama protiv Rusije\nEvropsko vijeće poziva i na hitnu pripremu i usvajanje daljeg paketa individualnih i ekonomskih sankcija koji će obuhvatiti i Bjelorusiju.\nPS Vijeća Evrope traži od Rusije istragu o trovanju Navaljnog\nParlamentarna skupština Vijeća Evrope pozvala je Rusiju da provede istragu o trovanju glavnog opozicionara Alekseja Navaljnog, koji je u zatvoru.\nKomšić: Susjedi ugrožavaju BiH namećući etničke podjele\nPredsjedavajući Predsjedništva Bosne i Hercegovine optužio je susjedne države da se miješaju u unutrašnje stvari njegove zemlje i podržavaju koncepte koji vode učvršćenju etničkih podjela.\nEvropsko vijeće: Vakcinacija je važna, uključujući treću dozu\nVakcinacija svih protiv korona virusa i primanje dodatne doze ključno je i hitno potrebno, kaže se u zaključcima čelnika Evropske unije o epidemiološkoj situaciji.\nČelnici EU-a na samitu sa zemljama Istočnog partnerstva\nIstočno partnerstvo obuhvata šest zemalja bivšeg Sovjetskog Saveza – Ukrajinu, Gruziju, Armeniju, Azerbajdžan, Moldaviju i Bjelorusiju.\nJanša u EP-u: Zapadni Balkan među prioritetima\nObraćanje slovenačkog premijera iskoristili su zastupnici iz redova socijalista, liberala, zelenih i ljevice da bi kritikovali Janšu i njegovu vladu.


Kuburović: O izručenju radikala odlučivaćemo kada dobijemo odluku Suda u Hagu | Insajder\nKuburović: O izručenju radikala odlučivaćemo kada dobijemo odluku Suda u Hagu\nMinistarka pravde Nela Kuburović izjavila je danas u Nišu da na sastanku sa glavnim tužiocem Mehanizma za krivične sudove u Hagu Seržom Bramercom nije razgovarala o izručenju Hagu članova Srpske radikalne stranke Vjerice Radete i Petra Jojića. Kako je navela, tema sastanka bilo je unapređenje regionalne saradnje, a ne izručenje, jer to nije odluka Tužilaštva, već nalog koji treba Srbija da dobije od suda.\nOna je rekla da Ministarstvo pravde još nije dobilo odluku o izručenju, tako da će se sačekati odluka kako bi se videlo šta u njoj piše, a na osnovu toga će Ministarstvo pravde postupiti u skladu sa zakonskim mogućnostima.\nMeđunarodni rezidualni mehanizam za krivične sudove (Mehanizam) odbacio je nedavno zahtev da se suđenje članovima Srpske radikalne stranke Vjerici Radeti i Petru Jojiću, koji su optuženi za nepoštovanje Haškog tribunala, preda pravosuđu Srbije zbog mogućeg uticaja na svedoke optužbe, saopštio je Mehanizam. U saopštenju je navedeno da su izdati novi nalozi za hapšenje Radete i Jojića, a vlasti u Srbiji su pozvane da optužene prebace u Hag.\nU obrazloženju odluke sudija je naveo da su ključni svedoci u ovom predmetu “nedvosmisleno” izjavili da neće svedočiti ako suđenje bude u Srbiji zbog “ozbiljne zabrinutosti za svoju bezbednosti i bezbednost svojih porodica”.\nHaški sud je prvostepeno 2018. godine odlučio da se u Srbiji sudi Vjerici Radeti i Petri Jojiću, koji se terete da su pretnjama i podmićavanjem uticali na svedoke optužbe u procesu protiv Vojislava Šešelja. Iako je u suštini potvrdilo da je ta odluka ispravna, Apelaciono veće je naložilo da se dodatno razmotri aspekt bezbednosti svedoka.


Početna Dobra saradnja građana i popisivača\nDobra saradnja građana i popisivača\nPrema preliminarnim rezultatima, do 18. oktobra na teritoriji Grada Loznice popisano je 84.668 lica i 35.574 domaćinstva i stana. To je u odnosu na popis iz 2002. godine 97,98 odsto tako da Loznica trenutno ima 1.745 stanovnika manje nego na prethodnom popisu, saopštio je u sredu Petar Ekmeščić, predsednik Gradske popisne komisije.\n- Pošto ovo nisu konačni podaci, a za tri dana prvog naknadnog popisa javilo se 1.113 lica i popisano je 477 domaćinstava, može se desiti da Loznica, s obzirom na to da je popis produžen i na 19. i 20, po okončanju posla bude grad koji nije značajno menjao broj stanovnika u odnosu na 2002. godinu - rekao je novinarima prekjuče Ekmeščić.\nZbog velikog interesovanja građana koji su se prijavljivali u naknadom popisu 16, 17. i 18. oktobra on je produžen na sredu i četvrtak. Načelnica gradske uprave i zamenica predsednika Gradske popisne komisije Milojka Smiljanić najavila je da će popisna komisija odrediti instruktore kontrolore koji će zajedno sa predstavnicima republičkog Zavoda za statistiku sprovesti kontrolu popisa od 22. oktobra do 5. novembra. Sav popisni materijal biće predat republičkom Zavodu za statistiku tako da će 15. novembra, kada se konačno obračunavaju naknade za sva lica koja su učestvovala u popisu, Gradska popisna komisija završiti posao koji je trajao nešto više od tri meseca. Ostoja Urošević, republički instruktor i član lozničke popisne komisije, veoma je zadovoljan obavljenim poslom u kome je učestvovalo 370 popisivača i 44 gradska instruktora, objavile su "Lozničke novosti".\nLoznica je, inače, 1948. imala 53.436 stanovnika, 1961. 70.534, da bi 1991. na njenoj teritoriji živelo 86.875, a 86.413 na poslednjem prebrojavanju od 2002. godine.


Interisti: "Ma, Barsa je poštena, idemo dalje", ali iz Španije stižu onespokojavajuće vesti! - Sportske.net\nInteristi: "Ma, Barsa je poštena, idemo dalje", ali iz Španije stižu onespokojavajuće vesti!\nInter ne zavisi samo od sebe, ali kada se baci pogled na raspored, top 16 je tako blizu, a tako daleko...\nLŠ: Nejmar bacio Liverpul u ogromne probleme, "Pevci" se i dalje nadaju!LŠ: Nejmar bacio Liverpul u ogromne probleme, "Pevci" se i dalje nadaju!LŠ: Nejmar bacio Liverpul u ogromne probleme, "Pevci" se i dalje nadaju!Real i centarfor - knjiga spala na dva slova!Barsa ponovo ruši dugu tradiciju, moderan fudbal došao po svoje!\nInter je zakomplikovao stvari kada je u pitanju plasman u osminu finala Lige šampiona.\nMinimalan poraz na "Vembliju" ih je stavio u situaciju da ne odlučuju sami, mada su, jasno bliži top 16, jer Totenhem mora da pobedi na "Kamp Nou" kako bi se plasirao u narednu rundu.\n"Ne sumnjam u Barsino poštenje, teško će Englezi slaviti, kad Barselona gubi pred svojim navijačima. Mi ćemo uraditi naše, za ostalo tu je Barselona", rekao je Spaleti sinoć u Londonu.\nAli, ima jedan problem, već je sigurno da će Barsa izvesti tim bez najboljih igrača u tom meču, prvi su na tabeli, a tri dana pred duel sa Interom igraće gradski derbi, Espanjol je ispred "Blaugrane" na tabeli a posle toga idu na gostovanje Levanteu, pa čekaju Seltu do novogodišnje pauze. Odigraće šest mečeva za 21 dan, Valverde će sigurno kalkulisati, a Poketino veruje da njegov tim može da slavi i na taj način prođe.\nJer, pošto se veruje da će Inter pobediti PSV, odlučivaće međusobni skor Engleza i Italijana, ako budu imali isti broj bodova, Totenhem će dalje, zbog golova u gostima.\nU španskoj štampi se niko ne bavi tim stvarima, samo je sinoć konstatovano da je jesen u Evropi gotova i da sada Barsa mora da pobeđuje u seriji i da pokuša da ispravi kikseve iz prvenstva.\nA kako igraju na "Kamp Nou" ove sezone?\nNe baš sjajno, četiri pobede, dva remija i poraz u sedam mečeva, uz čak 12 primljenih golova, pa Spaletijeva konstatacija baš i ne stoji...


HP Deskjet 3050 All-in-One za praktično i lako kućno štampanje HP Deskjet 3050 All-in-One za praktično i lako kućno štampanje – Personal magazin\nHP Deskjet 3050 All-in-One za praktično i lako kućno štampanje\nHP Deskjet 3050 All-in-One predstavlja uređaj koji ispunjava potrebe štampanja, kopiranja i skeniranja dokumenata u kućnim uslovima. Štampanje kod kuće je već duže vreme naša svakodnevica, jer praktično da više…\nHP Deskjet 3050 All-in-One predstavlja uređaj koji ispunjava potrebe štampanja, kopiranja i skeniranja dokumenata u kućnim uslovima. Štampanje kod kuće je već duže vreme naša svakodnevica, jer praktično da više ne postoji domaćinstvo koje ne poseduje štampač.\nOvaj model HP štampača je lep i elegantan uređaj, jednostavnog izgleda, namenjen, pre svega, za ličnu upotrebu. Težina uređaja je 3.61 kilograma, a dimenzije su 42.7cm x 40.6cm x 25cm sa otvorenim nastavkom, zbog čega korisnik neće imati problem da ga postavi na svoj sto za kompjuter, bilo koju radnu površinu ili policu.\nKomande su jednostavne za upravljanje, a postoji i mali LCD ekran koji prikazuje sve informacije u vezi sa trenutnom operacijom i osnovnim funkcijama. Štampač ima mogućnost povezivanja na bežični Internet čime je omogućeno razmenjivanje informacija putem Interneta. Tako će, na primer, bilo ko od ukućana biti u mogućnosti da štampa sa svog kompjutera ili prenosivog računara iz bilo koje prostorije, jednostavnim povezivanjem na Internet.\nHP Deskjet 3050 All-in-One Printer štampač se preporučuje svima kojima je potreban dobar štampač sa dobrim kvalitetom štampe, pristupačnom cenom, bežičnim štampanjem, fotokopiranjem i skeniranjem. Takođe, dodatne prednosti su i mogućnost priključivanja na bežični Internet, ali i veoma jednostavno instaliranje i upotreba. Odobren je od strane Energy Star-a i 35 odsto ovog uređaja čini reciklirana plastika, zbog čega je veoma pogodan za očuvanje životne okoline. Na našem tržištu se može naći po ceni od oko 60 evra.\nHP Deskjet 3050 All-in-One za praktično i lako kućno štampanje was last modified: February 1st, 2011 by Redakcija\nall-in-oneHP Deskjet 3050HP Deskjet 3050 All-in-Onekućno štampanje


Plesni festival “Orijentalija 2021” od 1-3.oktobra u Somboru\nSOMBOR – Deveto izdanje Međunarodnog plesnog festivala u Somboru – “Orijentalija 2021” biće realizovano od 1. do 3. oktobra, a ulaz na sve programe je besplatan, javila je direkcija te manifestacije.\nDrugog dana festivala publiku očekuju plesne radionice koje će držati gostujući instruktori, Vanja Marić Kovačević iz plesnog studija “Mafdet” iz Banja Luke, Gordana Minčić iz škole orijentalnog plesa “Anahata” iz Beograda i Slađana Kotrljanović iz plesne škole “Azar” iz Novog Sada.\nPlesne radionice odvijaće se u Svečanoj sali mađarske građanske Kasine, dok je nedelja, 3. oktobar rezervisana za radionicu izrade plesnih kostima i ručno rađenog nakita.\nUčešće na festivalu potvrdile su mnoge plesne grupe i pojedinci iz cele zemlje i regiona – Hrvatske, Bosne i Hercegovine, Makedonije, Crne Gore, Mađarske, kao i predstavnici plesnih grupa iz Sombora.\nProjekat “Orijentalija 2021” podržao je Grad Sombor u okviru Javnog konkursa za realizaciju Lokalnog akcionog plana za mlade za 2021. godinu.


Vesti online / Sport / Ostali sportovi / Preminuo Marijan Beneš\nMarijan Beneš, jednan od najboljih jugoslovenskoh boksera svih vremena, preminuo je u rodnoj Banjaluci u 67. godini.\nPosle briljantne amaterske karijere i osvojene zlatne medalje na prvenstvu Evrope u boksu 1973. u Beogradu prešao je u profesionalce i osvojio titulu evropskog prvaka u verziji Evropske bokserske unije (EBU) u lako-velter kategoriji 1979.\nPovukao se iz boksa 1983. posle teške povrede oka. Životni put mu je krenuo bokserskim, tada za njega neočekivanim, stazama kada je kao desetogodišnjak ušao u ring i pobedio suparnika koji je imao osamnaest godina.\nSa šesnaest potpisuje za Slaviju, bokserski klub iz Banjaluke, gde je i ostao tokom čitave svoje amaterske karijere. Imao je 39 profesionalni mečeva, od kojih je 32 pobedio (21 meč nokautom) a šest je izgubio (tri nokautom) i jedan meč je boksovao nerešeno. Ukupno je boksovao 233 profesionalne runde.\nNa Evropsko amaterskom prvenstvu u Beogradu osvojio je titulu šampiona Evrope u lako-velter kategoriji. Te godine je proglašen za sportistu godine u izboru dnevnog sprotskog lista "Sport". U profesionalce je prešao 1977. i veoma brzo stigao u sam vrh evropskog profesionalnog boksa.\nU svojoj Banjaluci je 17. maja 1979. osvojio titulu profesionalnog evropskog šampiona u EBU verziji, nokautiravši svog protivnika, boksera iz Francuske, Žiberta Koena, u četvrtoj rundi. Titulu profesionalnog prvaka je uspešno odbranio četiri puta i na kraju ju je izgubio na poene 1980. od VBA šampiona Ajub Kalule u meču koji je održan u Danskoj.\nTeška povreda oka okončala je Benešovu boksersku karijeru. Povukao se 1983. i boksovao je još dva egzibiciona meča tokom devedesetih.


Zakon negativno utiče na tržište - BIGportal.ba\nZakon negativno utiče na tržište\nJuli 11, 2019 0160\nZakonska rješenja o igrama na sreću koja je donijela Republika Srpska neće smanjiti probleme sa maloljetničkim kockanjem, a negativno će uticati i na tržište igara na sreću, poručeno je na međunarodnoj konferenciji koju je u Banjaluci organizovala Evropska organizacija za igre na sreću.\nPoručeno je da sa domaćim zakonodavstvom na dobitku neće biti ni država, jer kod njegovih izmjena nije konsultovana ni struka ni priređivači.\nNovim zakonom o igrama na sreću u Republici Srpskoj je uveden monopol države odnosno javnog preduzeća Lutrija Republike Srpske na ovu djelatnost, poručeno je na konferenciji.\nTakođe, izmjene zakona neće zaustaviti maloljetnike da igraju bingo, sportsku kladionicu i ostale popularne igre na sreću.\nStrčnjaci tvrde da je pogrešan potez je i način na koji Republika Srpska oporezuje igre na sreću, jer pored stvaranja nezdrave konkurencije, smanjuju se i javni prihodi.\nTo pokazuju primjeri iz regiona, gdje su pojedine države već odustale od onoga što je u Republici Srpskoj nedavno uvedeno.\nNa konferenciji je istaknuto da su mnoge države kod donošenja zakona imale probleme zbog toga što ljudi u javnim organima ne poznaju dovoljno mehanizam savremenih igara na sreću, zbog čega mora postojati dijalog sa strukom i priređivačima.\nRepublika Srpska je novi Zakon o igrama na sreću po hitnom postupku donijela u martu ove godine. Priređivači su tada upozorili, da ovakav zakon šteti legalnim domaćim kladionicama zbog čega bi bez posla mogao da ostane veliki broj ljudi koji rade u ovoj djelatnosti.\nPrva pobjeda Teunsa na Turu, Alafilip izgubio žutu majicu\nDoručkujte zdravo: Pet razloga zbog kojih je ovo idealan ljetnji obrok\nM. August 28, 2019 August 29, 2019\nRubljov prejak za Milojevića u Moskvi


G20 apeluje da se ograniči globalno zagrevanje › Made-in-Germany.rs\nG20 apeluje da se ograniči globalno zagrevanje\nNakon ovogodišnjeg samita lidera Grupe 20 najrazvijenijih ekonomija sveta, održanog u Rimu, učesnici su izdali finalno saopštenje u kojem su pozvali na “smislenu i efikasnu” akciju kako bi se ograničilo globalno zagrevanje i sprečio porast temperature na Zemlji za više od 1,5 stepeni Celzijusa.\nPored obećanja, malo zemalja učesnica se obavezalo na neku konkretnu akciju, što je razočaralo aktiviste i borce protiv klimatskih promena. Rezultat višednevnih teških pregovora na samitu G20 ostavio je otvoreno mnogo pitanja o kojima se sada raspravlja u Glazgovu na UN konferenciji o klimi.\nInače, na završetku dvodnevnog samita G20 učesnici su se kompromisno obavezali da će postići ugljeničnu neutralnost do ili oko sredine ovog veka. U finalnom saopštenju se kaže da će “nacionalni planovi smanjenja emisije štetnih gasova biti unapređeni po potrebi”, ali se ne navodi nikakav konkretan rok osim 2050. godina, kada bi trebalo da se prestane sa emitovanjem ugljen dioksida, navodi Glas Amerike.\n“Shvatamo da su uticaji klimatskih promena na 1,5 stepeni Celzijusovih mnogo niži nego na 2,0 stepena Celzijusovih. Održavanje na 1,5 stepeni Celzijusovih će zahtevati smislene i efikasne akcije i posvećenost svih zemalja”, navodi se u saopštenju, a prenosi agencija Rojters.\nLideri najrazvijenijih zemalja su se, takođe, saglasili da ukinu javno finansiranje u inostranstvu proizvodnje električne energije koja se dobija iz uglja, ali nisu postavili cilj za postepeno izbacivanje uglja iz upotrebe, što je jasan znak za najveće zagađivače ugljem Kinu i Indiju, ocenjuje agencija Asošiejted pres.\nUN su prethodno saopštile da će ograničavanje zagrevanja planete za 1,5 stepeni sprečiti da se drastično pogoršaju vremenske prilike i smanjiti učestalost poplava, oluja i suša. Da bi se takav cilj postigao, potrebno je da se do 2050. godine prestane sa emitovanjem ugljen dioksida.\nGrupa 20, u kojoj su i Brazil, Kina, Indija, Nemačka i SAD, proizvodi oko 80 posto ukupnog zagađenja. Kao najveći emiter ugljen dioksida, Kina je sebi odredila rok za dekarbonizaciju do 2060, a na 2050. godinu se nisu obavezale ni Indija, a ni Rusija.\nStručnjaci u UN upozoravaju da će, čak i ako svi sadašnji nacionalni planovi za borbu protiv klimatskih promena budu implementirani, temperatura porasti za 2,7 stepeni do 2050. godine, što će bitno povećati učestalost ekstremnih vremenskih prilika i nepogoda.\nOd MiG na 02/11/2021 / AKTUELNO / Ostavite komentar\nPrijavite se za učešće na tri sajma u Nemačkoj!\nDoseljenici u Nemačku zarađuju više od Nemaca?


Portal Sarajevo-RS.com - Ponovo propao pokušaj povećanja akciza na gorivo\nPonovo propao pokušaj povećanja akciza na gorivo\nponedeljak, 08 maj 2017 14:52\nKomisija za finansije i budžet Predstavničkog doma Parlamentarne skupštine BiH sa četiri glasa "za" i pet glasova "protiv", nije danas, u prvoj komisijskoj fazi, podržala set zakona koji se odnosi na akcize, a koji je predložio Savjet ministara BiH.\nTo su: Prijedlog zakona o izmjenama i dopunama Zakona o akcizama u BiH, Prijedlog zakona o izmjenama i dopuni Zakona o uplatama na Jedinstveni račun i raspodjeli prihoda i Prijedlog zakona o izmjeni Zakona o sistemu indirektnog oporezivanja u BiH.\nPredloženim setom zakona predviđa se povećanje akciza na gorivo za 15 feninga po litru, za izgradnju autocesta i cesta.\nZa principe predloženih zakona su glasali članovi Komisije: Predrag Kožul (HDZ), Amir Fazlić (SDA), Mirsad Isaković (SBB), Dušanka Majkić (SNSD), dok su protiv bili: Salko Sokolović, koji je istupio iz Kluba poslanika SDA, ali je još član te stranke, Damir Bećirović (Demokratska fronta), Jasmin Emrić (A-SDA), te Nenad Lalić (SDS) i Aleksandra Pandurević (SDS).\nDom naroda državnog parlamenta je početkom aprila ovaj set zakona usvojio po hitnom postupku, a principe predloženih zakona (prvo čitanje) Predstavnički dom bi trebao razmatrati na sjednici zakazanoj za 10. maj.\nViše iz ove kategorije « Neki lijekovi od juna duplo jeftiniji Više od 25.000 zahtjeva za odricanje od državljanstva BiH »


Sergej LAVROV: Amerika mora Severnoj Koreji da pruži "betonske" garancije | Skandalozno\nSergej LAVROV: Amerika mora Severnoj Koreji da pruži “betonske” garancije\nMoskva je pozdravila postepenu normalizaciju situacije na Korejskom poluostrvu, izjavio je ministar inostranih poslova Rusije Sergej Lavrov za vreme razgovora sa ministrom inostranih poslova Severne Koreje Ri Jong Ho u Moskvi.\n„Razmotrili smo prilično detaljno situaciju oko nuklearnog problema Korejskog poluostrva. Ruska strana je potvrdila da pozdravlja postepenu normalizaciju situacije, prekid uzajamnih pretnji, spremnost za kontakt kako između dve Koreje tako i između Severne Koreje i SAD“, izjavio je ruski ministar.\nOsiguranje bezbednosti Severne Koreje zahteva ozbiljne garancije kako bi se postigla denuklearizacija Korejskog poluostrva, smatra Lavrov.\n„Garancije o kojima će biti reči na pregovorima o Korejskom poluostrvu treba da budu ’zabetonirane‘“, naglasio je ministar.\nLavrov je informacije o promeni forme razgovora o korejskom problemu sa „šestorke“ na „četvorku“, bez Rusije i Japana, nazvao glasinama.\n„Ova tema se pojavila pre par nedelja. Petog aprila, kada je ovde bio u poseti ministar inostranih poslova Kine Van Ji, mi smo prijateljski, partnerski direktno pitali naše kinske prijatelje, da li je to istina. Ji je kategorički negirao te glasine, nazvavši ih ’pokušajem da se opet lovi u mutnom‘. Tako da se ništa slično nije desilo, naše kolege nemaju nikakve planove u tom pogledu“, rekao je on.\nOn je saopštio da na sastanku nije bilo govora o samitu lidera dveju zemalja. Međutim, sam ruski ministar je prihvatio poziv severnokorejskog kolege da poseti Pjongjang.\nBudite prvi sa komentarom na članku "Sergej LAVROV: Amerika mora Severnoj Koreji da pruži “betonske” garancije"


Ujedi ljubimaca opasni po život - Društvo - Dnevni list Danas\nPočetna » Društvo » Ujedi ljubimaca opasni po život\nUjedi ljubimaca opasni po život\nSvake godine desetine miliona ljudi pretrpe ugriz psa, prenosi Hina.\n1Piše: Danas Online 05. februara 2018. 14.00\nFoto: Pixabay/ Jacqueline Galand\nProcenjuje se da 55.000 ljudi godišnje umre od infekcija koje su se mogle sprečiti, prema podacima Svetske zdravstvene organizacije.\nPovrede od životinjskog ugriza moraju su prvo isprati tekućom vodom i potom pokriti sterilnom gazom, prema hirurgu Džozefu Mišou. Ukoliko je mesto bolno može pomoći lokalno hlađenje. Takođe je važno da neko ko je pretrpeo ugriz proveri status vakcine protiv tetanusa jer se u suprotnom može razviti teška infekcija koja traži intenzivno lečenje. Lekar će proceniti i da li je potrebna vakcinacija protiv besnila.\nStručnjaci upozoravaju da se ugrizi ne smeju podcenjivati čak i oni koji izgledaju kao površinske rane, kaže Mišou. Teško je proceniti oštećenje tkiva bez odgovarajućeg medicinskog znanja. Stručnjaci ističu da su posebno mačji ugrizi duboki i stoga je veća verojatnost da će izazvati infekcije.\nbolesti, psi, ugrizi\nMara Sad kaže:\n05. februara 2018. u 14.05\npo nekima, ujedi ljudi su mnogo opasniji, ali prolaze bez sankcija. životinje su uglavnom onakve kakvim ih ljudi naprave, ako ih napuste, šutnu na ulicu ili ih fizički zlostavljaju, te životinje neće biti dobroćudne.


GRADOVI - Paraćin: Neispravno mleko u prodavnicama - Magazin Pressek\nParaćin: Neispravno mleko u prodavnicama\nBy foto: pixabay/Myriams-Fotos Petak, 11. avgust 2017.\nPolovina uzoraka mleka iz prodajnih objekata u Paraćinu nije bila zadovoljavajućeg kvaliteta, jer je u njima utvrđeno prisustvo velikog broja enterobakterija. Analize namernica vršio je veterinarsko specijalistički institut „Jagodina“, koji je pored zdravstvene neispravnosti, utvrdio i odstupanje u zapremini, ali i u sadržaju mlečne masti.\nU Udruženju za zaštitu potrošača Opštine Paraćin ističu da je u pitanju bio brzi skrining kvaliteta na malom broju uzoraka, ali da je rezultat veoma zabrinjavajući. Tokom analize testirani su uzorci pasterizovanog mleka sa 2,8 posto mlečne masti četiri različita proizvođača i jedan sa tezge na Zelenoj pijaci.\nIz Radne jedinice „Pijaca“ takođe, upozoravaju Paraćince da vode računa gde kupuju mleko i mlečne proizvode, naročito na visokim temperaturama. Oni ističu da je obnovljena mlečna hala na Zelenoj pijaci, sa rashladnim vitrinama i klima uređajima, jedno od mesta u kojima su dobri uslovi za održavanje zdravstvene ispravnosti lako kvarljivih namernica.\nU takozvanoj „sirinjari“ prodaju mogu da obavljaju samo oni koji su registrovali svoje objekte za proizvodnju. Svi proizvođači, u saradnji sa Veterinarskom inspekcijom, imaju lične identifikacione brojeve, koji dokazuju da oni ispunjavaju uslove za posedovanje namenskih prostorija za proizvodnju sira, kajmaka i drugih mlečnih proizvoda.\nPredsednik paraćinskog Udruženja za zaštitu potrošaća Zvonko Carević je istakao da su meso, mleko, jaja, sladoled i drugi slični proizvodi, naročito podložni kvarenju, zbog čega posebno treba posvetiti pažnju postojanju „hladnog lanca“ kako u proizvodnji, tako i u distribuciji.


Uređuje se brdo Hisar - Grad Prokuplje\nU okviru jesenjeg uređivanja parkova i zelenih površina,zaposleni u RJ „Zelenilo“ iskoristili su povoljne vremenske prilike za uređenje brda Hisar,najomiljenijeg mesta za šetnju Prokupčana.\nPrema rečima nadležnih u JKP „Hameum“,očišćene su zelene površine od suvih grana i lišća,uklonjeno rastinje pored puta i sa trim staze. Ovih dana nastavlja se uređenje prokupačke oaze koja se uzdiže iznad samog grada i pravo je mesto za odmor i rekreaciju.\n-Ovo su redovne aktivnsti koje naši radnici obavljaju u kontinuitetu kako bi grad bio uređen i čist. Pored gradskih parkova,prilaza gradu i trotoara,najveći deo aktivnosti usmerili smo na uređenju Hisara,mesta gde građani najčešće provode vreme za odmor i rekreaciju,kažu nadležni u JKP „Hameum“.\nBrdo Hisar zadužbina je nekadašnjeg ministra zdravlja i poslanika dr Alekse Savića koji je ovde službovao i zalagao se za poboljšanje zdravlja u Toplici. Mnogi Prokupčani su već u ranim jutarnjim satima na trim stazi oko Hisara ili šetaju Jug Bogdanovim stazama do vodene kule na obali reke Toplice. Kao što je tvrđava nekada bila utočište od neprijatelja,danas je Hisar Prokupčanima utočište od buke,vrućine i gradske gužve.


PRODUKTNA BERZA: Cena soja novog roda 70 dinara, za 75 odsto veća je od lanjske - AgroFin\nNaslovna VESTI PRODUKTNA BERZA: Cena soja novog roda 70 dinara, za 75 odsto veća...\nPRODUKTNA BERZA: Cena soja novog roda 70 dinara, za 75 odsto veća je od lanjske\nNa novosadskoj Produktnoj berzi tokom protekle nedelje ukupan promet iznosio je 5.350 tona robe. U odnosu na prethodnu sedmicu trgovanje povećano za 87,7 odsto, a finansijska vrednost iznosila je 188 miliona dinara.\nSoja iz ovogodišnjeg roda prodavala se po ceni od 70 dinara za kilogramu bez poreza na dodatu vrednost (PDV) što je poskupljenje od 75 odsto u odnosu na isti period prošle godine kada je koštala 40 dinara, saopštila je Produktna berza,\n“Ovako visok cenovni nivo se očekivao, s obzirom da je poslednji ugovor prošlogodišnjeg roda zaključen po ceni od 80 dinara po kilogramu bez PDV-a. Soja iz novog roda od 70 dinara po kilogramu viša je za 75% jer je prošle godine u isto vreme koštala 40 dinara”, navodi se u saopštenju i dodaje da se poskupljenje očekivalo jer je rod smanjen zbog visokih temperatura i nedostatka vlage.\nPšenica je imala primat u trgovanju i cena se kretala od 26 do 27,20 dinara po kilogramu bez PDV-a, što je poskupljenje od 4,4 odsto u odnosu na prethodnu nedelju.\nCena kukuruza je zbog povećane ponude tokom ove nedelje pala za oko jedan odsto u odnosu na nedelju dana ranije i ugovori su zaključivani po ceni od 25,70 do 25 dinara po kilogramu, bez PDV.\nUgovori za kupo-prodaju suncokreta zaključivani su po cenama od 56,42 do 57,02 dinara po kilogramu, bez PDV-a, što je 480 do 485 evra po toni.\nPrethodni tekstVelike razilike u ceni hrane od grada do grada\nSledeći tekst“Kupusijada” u Mrčajevcima od 17. do 19. septembra


Rasprava o rebalansu budžeta | Palelive.com\nPočetna Regija Višegrad Rasprava o rebalansu budžeta\nVIŠEGRAD – U Domu kulture u Višegradu danas je odžana glavna javna rasprava o prijedlogu rebalansa ovogodišnjeg budžeta opštine od 14,1 milion KM.\nRaspravi su prisustvovali predstavnici korisnika opštinskog budžeta iz javnih ustanova i udruženja građana koji su dali primjedbe na predloženi plan rebalansa budžeta.\nNačlenik opštine Tomislav Popović jee rekao da će pokušati udovoljiti zahtjevima koje imaju realnu osnovu.\nNačelnik opštinskog Odjeljenja za finansije NJegoš Tanasković je najavio da će se o prijedlogu budžeta opštine za ovu godinu raspravljati na avgustovskoj sjednici Skupštine opštine.\nPrethodni članakTri žičana mosta na Rzavu\nNaredni članakNovac za operaciju završio kod načelnika


Vesić: Rebalans budžeta uradjen kako bi se krenulo sa zgradnjom metroa – Vesti iz srbije i sveta\nHome > Ekonomija > Vesić: Rebalans budžeta uradjen kako bi se krenulo sa zgradnjom metroa\nZamenik gradonačelnika Goran Vesić izjavio je danas da će rebalans budžeta Beograda, koji iznosi 150 milijardi dinara, omogućiti finansiranje infrastrukturnih projekata, medju kojima je na prvom mestu početak izgradnje metroa.\nVesić je za RTS izjavio da je to “najveći budžet u istoriji Beograda”, iz kojeg će 271 milion evra biti izdvojeno za vraćanje kredita, dok će medju infrastrukturnim projektima biti finansirana i izgradnja saobraćajnice za fabriku vakcina u Zemunu.\n“Možemo da finansiramo infrastrukturne projekte. Novac je obezbedjen za nasipanje Makiškog polja, konačno počinje izgradnja metroa. Uradjen je rebalans da bi se krenulo sa izgradnjom tog projekta”, rekao je Vesić.\nOn je dodao da će prva linija metroa u Beogradu krenuti 2.028 godine, kao i da će to omogućiti povezivanje grada u celinu i lakši, tačniji i ekološki prihvatljiv prevoz koji ne zavisi od saobraćajne gužve.\nNAJBOLJI KOMPAKTNI AUTOMOBILI U EVROPI Lista od 10 vozila savršenih za grad\nIzdat rekordan broj digitalnih zelenih sertifikata na šalterima pošte u Srbiji\nNastasić zbog povrede ne igra protiv Portugalije


Webmaster - DreamWeb | portal za podršku\nMain » Webmaster\nKorisna podešavanja popularnih web aplikacija\nOvo upustvo će Vam pomoći da dodatno zaštitite svoj web sajt baziran na Joomla CMS-u. Redovno ažuriranje softvera Kao i kod svake druge web aplikacije redovna ažiriranja su uvek na prvom mestu. Stare verzije Joomla aplikacije i dodatnih modula sadrže razne sigurnosne propuste pa ako i...\nDa biste poboljšali bezbednost svog WordPress sajta, potrebno je uvažiti određene smernice... 1. Redovno ažuriranje softvera Kao i kod svake web aplikacije, na prvom mestu je veoma važno da uvek redovno ažurirate verziju WordPress-a, kao i svih tema i dodataka koje postoje u okviru sajta....\ncPanel pruža mogućnost jednostavnog kreiranja git repozitorijuma i automatske primene i puštanja u rad (deployment) svih izmena dodatih u git repozitorijum. Da bi se ovo postiglo, neophodno je da lokalni git repozitorijum sadrži .cpanel.yml fajl i da bude podešena autentifikacija lokalnog...\nStranica sa formularom za registraciju korisnika u okviru Joomle je nakon inicijalne instalacije sistema standardno javno dostupna. Ako formular ne zaštitite adekvatno ili ne onemogućite registraciju korisnika, to će ostaviti prostor za registraciju Spam botova koji često mogu prouzrokovati...\nSadržaj: Kloniranje javnog git repozitorijuma Kloniranje privatnog git repozitorijuma Ažuriranje lokalnog cPanel repozitorijuma Pregled istorije izmena cPanel pruža mogućnost jednostavnog kreiranja git repozitorijuma kao i njihovo kloniranje sa spoljnih servera. U tekstu koji sledi biće...\nNapomena: Ova opcija se može koristiti samo u paketima koji podržavaju pristup putem terminala, i imaju odobrenu ovu funkciju. Napomena: Za uspostavljanje sinhronizacije između git repozitorijuma na lokalnom računaru i na cPanel serveru potrebno je da na lokalnom računaru imate instaliran Git...\nWordPress sajt u celoj bazi, na više mesta, sadrži naziv domena na kome je bio inicijalno instaliran i korišćen. U slučaju da želite da promenite domen na WordPress sajtu, neophodna je i promena domena u konfiguraciji i celoj bazi sajta, što se može obaviti po ovom uputstvu. Naravno, bitno...\nPodrazumevani direktorijum u koji je potrebno smestiti fajlove sajta na glavnom domenu je public_html/. Promena ove putanje nije moguća, za razliku od direktorijuma sajtova na dodatnim domenima, koje je moguće proizvoljno odabrati i menjati. Umesto toga, ukoliko je potrebno da se sajt na glavnom...\nU okviru opcije "Git Version Control" cPanel-a nalaze se svi alati potrebni za kreiranje, upotrebu i održavanje Git repozitorijuma. S obzirom na to da Git sistem za kontrolu verzije jeste kompleksna tema, u našoj bazi znanja je podeljen na više različitih članaka. Ovaj članak predstavlja...\nMože se desiti da se u okviru sajta i hosting naloga pojave neželjeni sadržaji kao što su reklame ili nelegalni proizvodi, skripte za napade na treća lica ili slanje spam poruka i slično. U nekim slučajevima maliciozne promene u hosting nalogu mogu proći potpuno neopaženo, da bi u nekom...


Vlasti u BiH na svim nivoima potrošile milijardu KM – Visokoin.com\nVlasti u BiH na svim nivoima potrošile milijardu KM\nBrojač budžetske potrošnje jučer je prikazao iznos od jedne milijarde KM, koliko su vlasti na svim nivoima u BiH potrošile od 1. januara do jučer, 12. februara, saopćio je danas Centar za zastupanje građanskih interesa (CPI).\n– Bahatost koju vlasti u BiH pokazuju u raspolaganju budžetskim sredstvima manifestira se, između ostalog, i time što se većina institucija još finansira na osnovu odluke o privremenom finansiranju, zbog nepoštivanja zakonom predviđenih rokova za donošenje budžeta, navodi se u saopćenju. – prenosi Fena.\nTako 10 od 14 vlada u BiH i dalje finansira javnu potrošnju na osnovu ove odluke, čime dokazuju da nisu sposobne zakonski upravljati budžetskim procesom.\n– U Bosni i Hercegovini nije slučajno da godinu i po dana nakon izbora vlasti nisu u stanju da donesu budžet za sljedeću godinu, nego se finansiraju odlukama o privremenom finansiranju. Ovakve metode dovode građane pred “svršen čin” i nimalo ne doprinose transparentnosti budžetskog procesa. Odluke o privremenom finansiranju se donose po hitnoj proceduri, u roku dan-dva, ne uzimajući u obzir mišljenja stručnjaka i javnosti. Privremenim finansiranjem se ignoriraju tekuća makroekonomska kretanja i samo se ponavlja budžetska potrošnja iz prethodne godine, odnosno u samoj strukturi potrošnje se ništa ne mijenja, rekao je izvršni direktor Fondacije CPI Damir Mehmedbašić, navodi se u saopćenju.


Tereza Mej u iznenadnoj posjeti Briselu poslije zastoja oko Bregzita - Vijesti.me\nTREBA DA PLATE IZMEĐU 60 I 100 MILIJARDI EURA\nBritanska premijerka Tereza Mej večeras će se sastati u Briselu s višim zvaničnicima Evropske unije u nadi da će obnoviti zastale pregovore oko izlaska Velike Britanije iz Evropske unije.\nNeočekivani sastanak Tereze Mej s predsjednikom Evropske komisije Žan-Klodom Junkerom i glavnim pregovaračem EU Mišelom Barnijeom slijedi poslije Barnijeovog upozorenja prošle nedjelje da je posljednja runda razgovora završila u "uznemiravajućem zastoju" u vezi s britanskim finansijskim obavezama prema Uniji.\nEU procenjuje da Velike Britanija treba da plati izmedju 60 i 100 milijardi eura obaveze koje je preuzela kao članica EU, uključujući za razvojne projekte i penzije za javne službenike. London odbacuje takve sume.\nEU traži napredak o takozvanim pitanjima razvoda - finansijskom rešenju, pravima građana i statusu granice između Irske i Severne Irske - prije nego što se krene dalje na pitanje buduće trgovine i bezbjednosnih aranžmana. Očekuje se da lideri ostalih 27 članica ove nedjelje odluče da nije bilo dovoljno napretka da bi se pregovori prešli u sledeću fazu.\nBritanski ministar vanjskih poslova Boris Džonson tražio je danas od EU da ubrza pregovore i počne razgovore o bišvim odnosima s Velikom Britanijom koja bi trebalo da izađe iz EU do marta 2019. Dolazeći na sastanak ministra spoljnih poslova EU u Luksemburgu, Džonson je rekao da je vrijeme da se pregovori pokrenu.


BuildingConcept d.o.o.Vizija i strategijaProdaja stanovaU izgradnjiReferenceKontakt\nPostati jedan od vodećih izvođača građevinskih radova u visokogradnji. Proizvođač građevinskog materijala, betona, betonske galanterije i fasadne stolarije koji će imati prepoznatljiv kvalitet na tržištu. Zauzeti značajno mesto u oblasti trgovine građevinskim materijalom kao i nepokretnostima – objektima i zemljištem. Neprestano unapređenje procesa proizvodnje i njihov tehnički tehnološki razvoj na teritoriji Srbije.\nPermanentan i stabilan razvoj u daljem periodu omogućiće nam zauzimanje jedne od liderskih pozicija u oblasti građevinarstva i usluga. Uvođenje najnovijih tehnoloških sistema u oblasti građevinarstva i dalje širenje lepeze proizvoda i usluga. Stvaranje modernog, savremenog menadžmenta koji će biti u stanju da odgovori složenim zahtevima tržišta u dužem vremenskom periodu.\nStrateški ciljevi i dalji pravci razvoja preduzeća su dalje jačanje tehničke pripreme projekata, planiranja i kontrole troškova proizvodnje, kao i poboljšanje tehnologije, organizacije i kvaliteta gradnje.\nTakva praksa obezbeđuje poverenje investitora i ugovaranje novih poslova.\nGodinama smo permanento akumulirali preduzetnički potencijal i spremni smo da, kao privatno preduzeće, podnesemo konkurenciju svake vrste i da ravnopravno učestvujemo u nadmetanju na tržištu.\nPostignuti rezultati u prethodnom periodu su bili dobri. Ipak ne zadovoljavajući se postignutim, nastavljamo razvoj pri čemu su njegovi glavni pravci:\nUvođenje i razvijanje standarda kvaliteta menadžmenta ISO 9001;\nJačanje primene informacionih tehnologija i informacionog sistema u poslovanju preduzeća;\nNabavka nove tehnološke opreme i mehanizacije, kao i uvećanje voznog parka;\nPovećanje obima vlastitih investicionih ulaganja\nProizvodnja i ugradnja prefabrikovanih armirano-betonskih elemenata i betonske galanterije;\nPodizanje na viši nivo uslova rada svih zaposlenih, te edukacija i podizanje njihove svesti, kako u sferi ličnog zdravlja i bezbednosti, tako i u sferi zaštite čovekove okoline.\nPartneri\tstovarište građevinskog materijala\tPratite nas na društvenim mrežama\tProdaja\tMob: 065 4 800 200\nMob: 066 5 800 200\nMilana Rakića 15 11000 Belgrade\nTel: +381 11 242 8119\nFax: +381 11 241 1675\nSajt izradio IP Plus Studio


Sep 12, 2017 Hakaton, UniCredit\nProgrameri, predstavnici Fintech Start-up-ova i softverskih kompanija su udružili snage sa zaposlenima UniCredita koji su se prijavili za inicijativu i oformili 12 međunarodnih timova. Učesnici su bili iz Albanije, Austrije, Bosne i Hercegovine, Bugarske, Hrvatske, Češke Republike, Mađarske, Italije, Poljske, Rumunije, Rusije, Srbije, Slovenije, Švajcarske, Turske, pa čak i iz Japana.\nOslanjajući se na novu regulativu, u skladu sa kojom će sve finansijske institucije Evropske unije morati da obezbede pristup podacima sa računa njihovih klijenata, izazov Hakatona je bio: “Kako kreirati vrednost upotrebom informacija o računima klijenata?” To praktično znači da su timovi imali zadatak da razviju, na primer, aplikaciju ili platformu za analizu podataka klijenata sa ciljem da obezbede bolje iskustvo za klijenta.\nmesto (dobitnici 5.000 evra)\nmesto (dobitnici 3.500 evra)\nmesto (dobitnici 1.500 evra)\nSerđo Marino, član Izvršnog odbora UniCredit Banke Slovenija, je izjavio: “Timovi su predstavili zaista mnogo sjajnih ideja koje se odnose na PSD2; od kojih su neke već razvijene, dok su druge tek u začetku. Postojanje konzistentnog poslovnog slučaja, demo radna verzija, same prezentacije i kreativnost ideja bile su glavne karakteristike koje smo uzimali u obzir prilikom izbora pobednika. Iako je UniCredit Hakaton završen, ovo nije kraj. Najbolji timovi će predstaviti svoju kreativnu ideju najvišem menadžmentu UniCredit Grupe u okviru Divizije za poslovanje u Centralnoj i istočnoj Evropi, a imaće i mogućnost da se pridruže našim timovima prilikom implementacije rešenja. ”\nFranćesko Verćezi, direktor Odeljenja agilnosti za CIE u okviru UniCredit Grupe, je dodao: “UniCredit Hakaton nam je omogućio da vidimo šta ljudi koji dolaze iz različitih okruženja mogu da urade zajedno, razvijajući ideje koje se mogu kasnije primeniti u praksi. Mi, u UniCreditu, verujemo u inovacije i u tom kontekstu usvojili smo agilan okvir poslovanja koji promoviše novi način rada i bolje se prilagođava okruženju koje se brzo menja. Ovakav pristup, u kojem različiti timovi sarađuju kako bi ranije isporučili sva rešenja, pomogao nam je i u samom takmičenju. Ponosni smo na rezultate i čestitamo pobedničkim timovima.”\nNovi set API-ja za programere iz kompanije Mastercard


Reagovanje na incident ispred Narodne skupštine Republike Srbije 8. maja 2020.\nTolerancija Srbije: Tolerisanje nacionalizma u Srbiji i dalje nekažnjeno\nTolerancija Srbije kao građansko-manjinska politička organizacija u čijem se sastavu, osim više pokreta i udruženja građana, nalaze i Bošnjačka građanska stranka, Stranka Crnogoraca i Vlaška narodna stranka najoštrije osuđuje jučerašnjenapade na Čedomira Jovanovića, predsednika LDP-a i našeg koalicionog partnera na izborima zakazanim za 21. jun 2020. godine.\nPrekid aktivnosti VNS usled Pandemije korona virusa SARS-CoV-2\nTolerancija Srbije kao deo izborne liste "Čedomir Jovanović - Koalicija za mir", smatra da sve ono što se juče događalo ispred Narodne skupštine Republike Srbije nije pravo lice Srbije, i da nikada biti neće. Zato pozivamo sve političke organizacije da osude nacionalističko skandiranje "Čedo, Šiptare" i na taj način dokažu da nisu na strani onih kojima je nepodnošljivo sve što nije srpsko, kao i svaka ideja tolerancije, mira i zajedništva.\nNažalost, predugo tolerisanje svakakvih izliva nacionalizma, dizanje tenzija i produbljivanje međunacionalnih razlika nas je dovelo u situaciju da nekome padne na pamet da je postalo dozvoljeno nekažnjeno vređati svoje političke protivnike i najviše predstavnike zakonodavne vlasti čak i na nacionalnoj osnovi.\nČini nam se da je višedecenijska suluda kampanja zloupotrebe nacionalnih i verskih osećanja ljudi zarad političkih interesa pokazala i danas svoje rezultate, i nadamo se da će ovo biti lekcija da se sa takvom neodgovornom politikom prekine i raskrsti.\nPreuzeto sa:Tolerancija Srbije\nBor 9. 3. 2020.


Crnogorsko turističko udruženje CTU 30.05.2013. će i zvanično postati član Evropskog udruženja nacionalnih putničkih agencija i turoperatora ECTAA sa sjedištem u Briselu. Nakon zvaničnog poziva koji je sredinom decembra prošle godine uputio generalni sekretar ECTAA-a Mišel de Blust, CTU će na Godišnjoj skupštini ove evropske asocijacije koja će se održasti u četvrtak i petak u portuglaskom gradu Porto, postati njegov 32. član, prenosi agencija MINA-business.\n“Uvažavajući činjenicu da je država Crna Gora – kandidat za članstvo u Evropskoj uniji, koja se prirpema za proključenje EU, vjerujemo da ECTAA može odigrati važnu ulogu u ubrzanju tog procesa u blasti turističkog prometa u daljim fazama procesa priduživanja evropskoj porodici naroda” , navodeno je u pozivnom pismu koje je na predlog predsjednika ECTAA-a Borisa Žgombe u decembru uputio de Blust.\nIz CTU je saopšteno da je ECTAA udruženje čije je sjedište u Briselu a koje objedinjuje udruženja putničkih agencija i turoperatora iz 31 evropske države. Kroz članstvo u ECTAA-i širom Evrope je obuhvaćeno je 77.000 putničkih agencija, čiji se promet procjenjuje na oko 300 milijardi eura.


Plaćanje avionskih karata kreditnim karticama\nRezervisao sam karte na vasem sajtu (REZ BR. VZDX3M) medjutim nisam bio u mogućnosti da platim Master karticom. Zvao sam svoju banku, oni mi kažu da nije do njih, odnosno da na terminalu čak i nemaju nikakav zahtjev za plaćanje i da imam sasvim dovoljno sredstava za ovu transakciju.\nPrilikom rezervacije avionskih karata sa područja van Srbije, plaćanjanja karata je moguće izvršiti samo online, Master ili Visa karticom, odmah nakon rezervacije.\nPlaćanje se obavlja direktno preko online sistema banke, i ukoliko banka odbije prenos novca, mi nažalost nismo u mogućnosti da na bilo koji način utičemo na odobravanje transakcije (čak i ako ima dovoljno sredstava na kartici, omogućeno je plaćanje tom karticom preko interneta, a pod uslovom da su tačno uneti svi podaci sa kreditne kartice: ime i prezime vlasnika kartice, datum važenja i security kod).\nPonudu letova i cene karata za bilo koji drugi datum ili destinaciju pogledajte na Jeftine avio karte.


Haka — drevni maorski ples | Alternativa.rs\tHaka — drevni maorski ples - Alternativa.rs\nSeptembar 20, 2017. Nema komentara\tŽivot\nNovozelandski ragbisti, višestruki superiorni svetski šampioni, od 1905. godine pred svaki meč izvode haku. To je dinamični, drevni, tradicionalni maorski ples, po kome su ne samo ragbisti, već i svi sportisti Novog Zelanda, postali prepoznatljivi. Oni, uoči početka svake utakmice, bučno i energično izvode haku, kako bi podigli sopstveni pobednički moral i istovremeno isprovocirali i uplašili protivnika.\nZbog tih rituala se haka tumači kao deo sportskog folklora. Međutim, taj ples nije rezervisan isključivo za sportska borilišta, već se izvodi u raznim situacijama i iz različitih motiva.\nIako su u davnoj prošlosti Maori, starosedeoci Novog Zelanda, izvodili haku pre polaska u ratne bitke, kako bi prizvali pomoć bogova i predaka, ona nije isključivo ratni poklič i ratni ples. U moderno vreme se izvodi kao deo raznih ceremonija, u svrhu izražavanja poštovanja, radosti ili tuge. Tako je prisutna na političkim skupovima, svadbenim veseljima, ali i na sahranama. Zbog plesača koji se plaze, kolutaju očima, udaraju po butinama i grudima, i uz sve to se oglašavaju uzvicima besa, čini se da se haka plesom prenosi neka poruka nasilja.\nMeđutim, uprkos tome što plesači deluju ljutito i opasno, ratnički raspoloženo, najčešće je u pitanju odavanje počasti sopstvenoj tradiciji, ali i slavljenje trijumfa života nad smrću. Pesmom i plesom se izražavaju osećanja, šalju motivacione poruke, pruža ohrabrenje, odaje priznanje, ali i čuva identitet maorskog naroda.\nPostoji nekoliko vrste haka plesa, i one se razlikuju po pokretima koje plesači izvode, po njihovim gestikulacijama i tekstovima pesama. Tradicionalno je izvode muškarci, ali je sve češće plešu žene, pa čak i deca. Kod mnogih, koji posmatraju izvođenje hake, taj ples izaziva različite reakcije, od divljenja do čuđenja. Nikoga, međutim, ne ostavlja ravnodušnim, kao što niko ne može da joj ospori to da je veoma moćna, upečatljiva i pre svega autentična.


Pooštreni tehnički pregledi doprineli su smanjenom broju udesa za godinu dana otkako su uvedeni, a poginulo je 27 ljudi manje nego u istom periodu pre toga, navode u MUP. Takođe, smanjen je i broj neispravnih automobila, budući da je, kako procenjuju u tehničkim pregledima, čak 40 odsto palo na prvom pregledu.\nU petak se navršava tačno godinu dana od uvođenja pooštrenog tehničkog pregleda vozila. Jedini precizni podaci koji se mogu dovesti u vezu sa novim tehničkim pregledom, a koji su na kraju krajeva i najvažniji za sve učesnike u saobraćaju, odnose se na broj poginulih i povređenih na putevima u Srbiji pre i posle uvođenja detaljnog pregleda vozila.\nU MUP-u su za "Blic" otkrili da je prema do sada obrađenim podacima znatno smanjen broj poginulih i povređenih u saobraćajnim nesrećama. Tako je u prvih 10 meseci pooštrenog tehničkog pregleda 27 ljudi manje poginulo u saobraćaju, a smanjen je i broj povređenih za 1.394, kao i broj nesreća za 1.043.\nIako su se mnogi uplašili strogih tehničkih, oni su doneli veću bezbednost\n- U periodu od jula 2018. do kraja aprila 2019. godine, na teritoriji Srbije evidentirane su 29.654 saobraćajne nezgode, u kojima su 452 osobe poginule, a 16.481 osoba je povređena. U odnosu na isti period godinu dana ranije, broj saobraćajnih nezgoda smanjen je za 3,4 odsto, broj poginulih smanjen je za 5,6 odsto, a broj povređenih smanjen je za 7,8 odsto - ističu u MUP-u.\nTakođe, podaci MUP-a pokazuju da se uticaj neispravnosti vozila na saobraćajne nesreće drastično smanjio u prethodne tri godine.\n- U 2016. godini neispravnost vozila uticala je na ukupno 1.025 saobraćajnih nesreća u kojima je poginulo 65 ljudi. U 2017. uticala je na 689 nesreća sa 32 poginula. Prošle godine uticaj neispravnosti vozila zabeležen je u 598 saobraćajnih nesreća u kojima je život izgubila 21 osoba - podvlače u MUP-u.\nPrvih nedelja nakon što je uveden pooštreni tehnički pregled procena tehničkih pregleda bila je da čak 40 odsto vozila nije prošlo tehnički pregled iz prve. Sada je taj procenat manji.\n- Za 10 odsto vozila može se reći da je nerealno da se ikada više nađu u saobraćaju jer cena njihove popravke prevazilazi njihovu vrednost. S druge strane, postoji i još oko 20 odsto vozila koji zbog određenih nedostataka ne mogu iz prve da prođu pregled, ali mogu da otklone kvar - objašnjavaju u auto-centru "Tadić" i dodaju da najviše problema imaju vlasnici četvorotočkaša starijih od 15 godina.\nKako kažu, nakon godinu dana rigoroznijeg tehničkog pregleda, iskristalisali su se kriterijumi koje vozila moraju da ispune kako bi prošli kontrolu.\n- Najbitniji uslov je ispravni kočioni sistem, pogotovo kočionih creva koja su kod starijih vozila neretko porozna da pucaju prilikom naglog kočenja. Slede upravljač, trap i karoserija na kojima ne sme biti rupa i trulih tragova. A to da li su, na primer, branici ogrebani ili ne, nije značajno za bezbednost - podvlače u ovom centru.\nProfesor Saobraćajnog fakulteta Milan Vujanić smatra, pak, da pooštreni tehnički pregled nema značajnog uticaja na smanjenje broja saobraćajnih nesreća.\nVOZAČIMA SE OVO NEĆE DOPASTI Registracija automobila mogla bi dodatno da se ZAKOMPLIKUJE, evo i kako\n- Najznačajniji za bezbednost vozila su ispravne kočnice, upravljač i sajtne, što se kontrolisalo i ranije. A to da li je boja izgrebana, vetrobransko staklo malo oštećeno ili su gume drugih dimenzija apsolutno nema nikakve veze sa bezbednošću u saobraćaju. U Srbiji se broj poginulih u saobraćaju konstantno smanjivao od 2001. do 2014. godine sa 1.274 na 536, da bi ponovo počeo da se povećava i prošle godine smo imali više od 600 poginulih. Zašto je to tako treba pitati one koji su menjali i primenjivali zakon - apostrofira Vujanić.\n"VELIKI PROBLEM ZA MNOGE VOZAČE" Sledeće godine na snagu stupa PROPIS zbog kog mnogi NEĆE MOĆI DA REGISTRUJU KOLA\nOVO SAM NAUČIO KAO MLAD VOZAČ I PRIMENJUJEM VEĆ 30 GODINA ZA VOLANOM: Ulje čuva motor, rashladna tečnost hladnjak a ulje u kočnicama – glavu!


Komšijska rukometna priča: KUP susret Sloge i SDG Užice - Portal Pasaž\nKomšijska rukometna priča: KUP susret Sloge i SDG Užice\nPosted: 5. novembra 2017. u 09:22 / by Milunka Nikolić / comments (0)\nUtakmica osmine finala KUPa Srbije za rukometaše u Hali sportova u Požegi u petak 3. novembra sastavila je komšijske gradove na suprotnim stranama: Požegu koga je predstavljao superligaš Sloga i Užice sa jedinim predstavnikom Sportskim društvom gluvih i njhovim ponovo aktiviranim rukometnim klubom. Utakmica se, očekivano, završila pobedom rukometaša Sloge i rezultatom 48: 26.\nIz užičkog kluba poručuju da su više nego zadovoljni utakmicom i postignutim s obzirom na to da tek razrađuju tim i od koga u budućnosti očekuju značajne rezultate. Uz čestitke protivniku na „sjajnoj i fer plej borbi“ u kojoj je Sloga opravdala ulogu favorita, iz SDG „Užice“ poručuju da bi s obzirom na to da nemaju uslove za trening, odnosno: ne treniraju nigde jer nemaju prostor, rezultat u drugačijim okolnostima možda pokazivao i manju razliku. Ovaj rezultat, kažu: postignut je samo zahvaljujući timskom i borbenom duhu igrača SDG „Užice“ koji jedini zajednički trenig imaju na utakmicama, bez ijedne prethodne kolektivne pripreme.\nOd budžeta koji je Sportsko udruženje gluvih i nagluvih iz Užica dobilo od Grada a koji za 2017. godinu iznosi 200 000 dinara finansira se nekoliko sportova: košarka, mali fudbal, rukomet i ribolov, a pred ovim udruženjem je i put na Ligu šampiona u futsalu za gluve i nagluve osobe u Madridu . Put i utakmicu, dresove i ostale troškove finansirali su sponzori, a ambicije užičkih sportista kreću se u pravcu osvajanja prvog mesta u Prvoj ligi Zapad, kao i aktiviranje ženskog rukometnog kluba početkom naredne godine. Za sve ovo, na prvom mestu SDG potreban je prostor za trening.


Vučić Godfriju: Ishod evrointegracija mora biti izvestan – SveVesti.net\nVučić Godfriju: Ishod evrointegracija mora biti izvestan\nVučić Godfriju: Ishod evrointegracija mora biti izvestan – JMU Radio-televizija Vojvodine\nPredsednik Srbije Aleksandar Vučić danas je u razgovoru sa americkim ambasadorom Entonijem Godfrijem rekao da bi SAD mogle da sugerišu svojim evropskim partnerima da je napredak Zapadnog Balkana u oblasti evropskih integracija neophodan.\n“Reforma naših društava je sama po sebi cilj, ali ishod, takođe, mora biti izvestan i jasan”, poručio je Vučić, saopštila je pres služba predsednika.\n“Srbija je uvek spremna za otvoren dijalog sa Prištinom”, istakao je Vučić, saopštila je pres služba predsednika.\nPredsednik Srbije Aleksandar Vučić sastao se se danas i sa direktorom Sekretarijata Energetske zajednice Evropske unije Janezom Kopačem.\nPrevious Skupština Srbije: Na dnevnom redu zakoni iz oblasti kulture, sporta, …\nNext Dačić: Moguće da je Ajhorst napisala non-pejper


Pet osoba ubijeno i 20 ranjeno u pucnjavi kod Zrenjanina\nBeta 2. jula 2016. 08:45\nPet osoba je ubijeno i 20 ranjeno u selu Žitište kod Zrenjanina kada je muškarac ušao i kafić i počeo da puca, izjavio je danas ministar unutrašnjih poslova Srbije Nebojša Stefanović.\nOn je za Radio-televiziju Srbije (RTS) kazao da je reč o Z. S. (38) iz Žitišta koji nije imao „nijednu prekršajnu ni krivičnu prijavu, niti prijavu za porodično nasilje, niti bilo šta što bi ukazivalo da bi takva tragedija mogla da se dogodi“.\n„On je noćas oko pola dva iz automatske puške, koju je ilegalno posedovao, sa više rafala usmrtio pet osoba i ranio 20. Meštani koji su bili u kafiću su uspeli da mu otmu pušku i on je počeo da beži“, rekao je Stefanović.\nOn je dodao da ga je policija uhvatila i odvela u stanicu.\nMinistarstvo unutrašnjih poslova je saopštilo da se ubistvo desilo u kafiću Makijato, kada je Z. S. ušao u kafić i ispalio više hitaca i ubio svoju suprugu i još jednu žensku osobu, nakon čega je nastavio da puca.\nKako je javio RTS, medju 20 povredjenih, sedam je zadobilo teže povrede, a medju 20 osoba ima i tri maloletne.


Fabrizio Romano potvrdio: Teža povreda Spinazzole, van terena nekoliko mjeseci - Sportske.ba\nFabrizio Romano potvrdio: Teža povreda Spinazzole, van terena nekoliko mjeseci\n2 Jula, 2021 23:49\nFudbalske reprezentacije Belgije i Italije večeras su u Minhenu odigrali susret četvrtfinala Evropskog prvenstva, a nakon Španije, drugi polufinalist je selekcija Italije nakon pobjede rezultatom 2-1.\nGolove za Italiju postigli su Barella i Insigne, dok je Lukaku bio strijelac sa druge strane. Ipak, ono najgore za Italiju desilo se u drugom poluvremenu. Povrijedio se Spinazzola, fudbaler koji je u dvije utakmice grupne faze proglašen za igrača utakmice.\nSpinazzola je plačući izašao sa terena, a italijanski novinar Fabrizio Romano potvrdio je da je Spinazzola povrijedio Ahilovu tetivu i da će van terena biti mnogo mjeseci.\nUžasne vijesti za Italiju do kraja Eura, ali i za sve ljubitelje dobrog fudbala.\nKasum otvoreno priznao: Evo koliko Sarajevo može izdržati bez novog investitora\nMlada reprezentacija BiH poražena od Italije u Trstu


Holivudska glumica u poseti Beogradu (Foto)\nHolivudska glumica srpskog porekla Stana Katić ovih dana posetila je Srbiju, gde je uživala u domaćoj kafi, čokoladi i rakiji.\nPopularna po ulozi inspektorke Kejt Beket iz serije „Kasl“, Novu godinu je dočekala na našim prostorima. Stana je posetila Mostar, Zagreb i Beograd, u kome se trenutno nalazi.\nGlumica je iskoristila boravak u srpskoj prestonici da poseti i Skadarliju. Stana je po tradiciji uživala u domaćoj kafi sa ratlukom, navode mediji.\nA photo posted by Stana Katic (@drstanakatic) on Jan 3, 2016 at 1:51am PST


Ocene za korisnika Milan B.\nVršac Član od: 10.06.2011 Ocenite\nKuhinjski set za aranžiranje voća, salata, dezerta.\nPrezadovoljan. Veoma kvalitetno a povoljno. Brz dogovor i\nKomplet od šest metalnih podmetaća za čaše i šolje\nProdavac za primer. Od komunikativnosti do brzine - juče dogovoreno, danas stiglo. PREPORUKA\nKrckalica za orahe i lesnike sa drvenom drskom\nProizvod odlican, komunikacija odlicna, dogovor ispostovan.\nTermos boca 0.75\nIzvanredna saradnja, tople preporuke za ovog prodavca\nSilikonska podloga za telefon\nStikeri za razdvajanje kablova\nStalak za busilicu Bosch s7\nAparat za palačinke Russel Hobbs\nMislim da zaista bolje ne moze.\nPoker čipovi i karte\nSve po brzom dogovoru, preporucujem saradnju\nPrelep bade mantil\nSekač pice ili nož za picu\nS8 Night parfem\nAmbalaza za med\nGardena vinogradarske makaze\nUSB HUB 7 porta USB 2.0 sa prekidacima\nmetalna kutija ju gi o\nsvaka moguca preporuka\nProdajem LR I DB 10 kosnice\nSelfi štap za slikanje sa mobilnog


Kako deci ograničiti korišćenje elektronskih uređaja?\nD. C. 23. decembra 2017. 07:00\nOkruženje je danas takvo da su deca izložena velikom broju elektronskih uređaja, počevši od televizora, tablet računara, kompjutera pa sve do „pametnih“ telefona… Zbog toga bi roditelji trebalo da formiraju plan korišćenja elektronskih medija za celu porodicu.\nAmerička akademija za pedijatriju preporučuje da deca ispod 18 meseci ne koriste ekrane, a drugoj deci upotrebu treba ograničiti na 1 sat dnevno, dok starija deca i tinejdžeri treba da imaju konzinstentne i razumne granice u upotrebi savremenih elektronskih uređaja.\nPrimena ovog plana podrazumeva pre svega raspored zdravih aktivnosti kao što su vežbanje, porodično vreme i spavanje, a ne samo bavljenje elekronskim uređajima sa ekranima.\nKako bi se pomoglo roditeljima, Američka akademija za pedijatriju objavila je „onlajn“ alate za izradu plana korišćenja medija kako bi se postavile određene granice za svakog člana porodice.\nDeca i vaspitanje\nOvo istraživanje navodi da roditelji tako mogu da imaju uvid u to šta i koliko deca gledaju. Suština ovoga je da deca treba da imaju više slobodnog vremena u smislu igre, razgovora sa bakom ili dekom i što manja upotrebe medija. Mediji mogu da pomognu tinejdžerima koji se osećaju odbačeno zbog toga što su gej ili gojazni ili pate od neke mentalne bolesti.\nZa razliku od njih, deca mlađa od 2 godine nisu u stanju da nauče mnogo od elektronskih medija bez pomoći roditelja zbog toga što animirane e-knjige mogu biti zbunjujuće i mogu otežati društvenu interakciju deteta.\nPreterana upotreba elektronskih medija može ometati normalne aktivnosti dece koje doprinose razvoju zdravog mozga kao što su igre, san i fizičko zdravlje deteta. Smatra se da preterana upotreba medija zbog previše sedenja i nepravilne ishrane (previše grickalica) dovodi do gojaznosti.\nPreporuka roditeljima je da primena medija može da počne sa 18 meseci, ali je bitno da to bude visoko kvalitetan program u kom će da učestvuju roditelji sa svojom decom kako bi deca razumela ono što gledaju.\nPored toga, preporučuje se da se određeno vreme (ne previše) dozvoli deci da se samostalno bave elektronskim medijima, ali da se sa decom organizuju i sledeće aktivnosti:\nizlazak na porodičnu večeru\nporodično druženja u kući\nporodični izlasci van kuće (park, muzeji, koncerti, pozorišta, utakmice, izleti…)\nStručnjaci savetuju roditeljima da deca neposredno pre spavanja ne koriste elektronske uređaje kako „ne bi pokvarila san“.\nPodsećamo i odrasle da ni pored sebe ni pored dece noću ne treba da se nalaze mobilni uređaji ili tablet računari jer takvi uređaji uvek imaju neko zračenje, a povremene poruke ili aktiviranje ekrana usred noći ne samo da remete san nego i štete zdravlju.\nOve smernice su bitne jer podstiču roditelje da razmisle o vrednostima, jer je ponašanje roditelja osnovni model koji ima veliki uticaj na decu.\nUkoliko provodite vreme sa porodicom (večera, izlet…) i istovremeno koristite telefon, za razgovore, slanje poruka ili pretraživanje podataka, vi kao model i uzor svom detetu servirate prihvatljivo i normalno ponošanje, pa u to vreme ono radi to isto.\nZamislite kao primer porodični ručak ili večeru gde roditelji i njihovo dvoje dece sede za zajedničkim stolom a svako „bulji“ u svoj mobilni telefon.\nŠta je onda tu zajedničko okupljanje i porodično druženje i razgovor kada je svako u svom svetu?\ndeca i mobilnideca i tabletideca i tv


Počela imunizacija zaposlenih u velikim knjaževačkim kompanijama | TIMOK PRESS\nNaslovna Društvo Počela imunizacija zaposlenih u velikim knjaževačkim kompanijama\nPočela imunizacija zaposlenih u velikim knjaževačkim kompanijama\nPrva kompanija u Knjaževcu u kojoj je organizovana vakcinacija je fabrika obuće ,,Falc East“. Za imunizaciju se prijavilo oko 60 radnika a svi oni biće pelcovani kineskom vakcinom ,,Sinofarm“.\nZaposleni kažu da je ovo dobar način da se što više ljudi vakciniše i zaštiti od korona virusa. Mnogi od radnika su već i revakcinisani u proteklom periodu.\nKompanija ,,Falc East“ u Knjaževcu zapošljava 860 radnika. Menadžment ove fabrike ističe da im je važna bezbednost i zdravlje svih zaposlenih. Takođe, naglašavaju da je ovo još jedan pokazatelj dobre saradnje između Opštine Knjaževac i kompanije.\nIz knjaževačkog Doma zdaravlja ističu da je važno da se vakcinacija sprovodi i na ovaj način, kako bi što više ljudi zaštitilo od virusa i dodaju da se poslednjih dana povećava broj zainteresovanih građana za vakcinaciju.\nEkipe Doma zdravlja pored svojih punktova obavljaju vakcinaciju i u ustanovama, kompanijama a takođe i u selima knjaževačke opštine.\nAutor: Milena Miletić\nU Zaječaru još 18 novozaražеnih


Vreme - Beograd–Peking na najvišem nivou: Kineski most prema Evropi\nBeograd–Peking na najvišem nivou:\nKontinuitet odnosa sa Narodnom Republikom Kinom postoji od 1. oktobra 1949. godine, kada je Federativna Narodna Republika Jugoslavija priznala nezavisnu Narodnu Republiku Kinu. Diplomatski odnosi između dve zemlje zvanično su uspostavljeni 2. januara 1955. godine. Ambasador Republike Srbije u Pekingu je Miomir Udovički, kome je Državni savet (Vlada) Kine dao agreman u februaru 2006. godine. Ambasador Narodne Republike Kine u RS je Vei Đinghua, kome je predsednik Republike Srbije Boris Tadić dao agreman 9. aprila 2008. godine. Vlada Srbije je u novembru 2006. dala saglasnost za otvaranje Kancelarije Ambasade Kine u Srbiji, sa sedištem u Prištini, koja je nedugo zatim otpočela sa radom. Najviši zvaničnici Kine su predsednik Hu Đintao, koji je ujedno i predsedavajući Centralne vojne komisije, predsednik Državnog saveta (Vlade) Ven Đabao, predsednik Stalnog komiteta Svekineskog narodnog kongresa Vu Banguo i ministar inostranih poslova Jang Đieči.